স্যামসাং এর বিশ্ব জয়ের আওয়াজ পাওয়া যায় | RevEngine\nBy রেভইঞ্জিন ডেস্ক on\t জুলাই ৩০, ২০১৯ আন্তর্জাতিক\nখবরটি পড়ে পাঠক একটুও চমকে যাবেন না কিন্তু! যদিও ব্যাপারটি অবশ্য চমক জাগানিয়া। তাতে কী? কিছু কিছু সময় কিন্তু হুট করেই চমক সৃষ্টি হয় না। এর পেছনে থাকে অনেক খণ্ড খণ্ড গল্প। এসব গল্প জোড়া লাগালে তৈরি হয় বড় গল্প। যেকোন গল্পেরই থাকে নানান উপাদান। তবে প্রধান চরিত্রের প্রতিই সবার একটু অন্যরকম ভালোলাগা কাজ করে। এই গল্পের প্রধান চরিত্রে রয়েছে স্যামসাং। কেননা পৃথিবী জুড়ে প্রতিষ্ঠানটির জয়ের আওয়াজ পাওয়া যাচ্ছে। আর এই জয়ের খবরটি জানাচ্ছে প্রযুক্তিভিত্তিক ওয়েব সাইট সিনেট। প্রতিষ্ঠানটি জানাচ্ছে, পুরনো হয়ে যাওয়া আইফোন বদলে নতুন আইফোন নেওয়া গ্রাহকদের সংখ্যা ক্রমেই হ্রাস পাচ্ছে । আইফোনের বদলে অ্যান্ড্রয়েড ফোন ব্যবহারের দিকে ঝুঁকছেন গ্রাহক। আর অ্যান্ড্রয়েড ফোনের ক্ষেত্রে গ্রাহকদের পছন্দের তালিকার শীর্ষে রয়েছে স্যামসাংয়ের স্মার্টফোন।\nবিশ্ব জয়ের চিত্র\nযারা প্রযুক্তি ইন্ডাস্ট্রি সম্পর্কে ধারণা রাখেন তাদের স্মার্টফোন কেনা-বেচার ওয়েবসাইট ব্যাংকমাইসেল-এর সাথে নিশ্চয়ই পরিচয় আছে। সংস্থাটি পুরান হয়ে যাওয়া ডিভাইসের মূল্য যাচাই করে ডিভাইসটি বিক্রি করে নতুন ফোন কিনতে সহায়তা প্রদান করে থাকে। সম্প্রতি ওয়েবসাইটটি’র প্রকাশিত ডেটা থেকে দেখা যাচ্ছে বর্তমানে ক্রেতাদের আইফোন চেয়ে স্যামসাংয়ের স্মার্ট ডিভাইস কেনার প্রতি ঝোঁক বেশি। সংস্থাটি জানাচ্ছে, গত জুন মাসে ১৮.১ শতাংশ আইফোন ব্যবহারকারী স্যামসাংয়ের স্মার্ট ডিভাইস কিনেছেন।\nঅ্যাপল ব্র্যান্ডের প্রতি গ্রাহকদের আস্থা কতটুকু রয়েছে সেটা যাচাই করতে গত অক্টোবর থেকে এবছর পর্যন্ত ৩৮ হাজারেরও বেশি মোবাইল ফোন ব্যবহারকারীর ডেটা সংগ্রহ করেছে। জরিপ বিশ্লেষণ করে প্রতিষ্ঠানটি দেখতে পায় যে, প্রতিবারই স্যামসাং স্মার্ট ডিভাইস কিনছে এমন গ্রাহকের সংখ্যা অনেক বেশি। এছাড়াও জরিপে উঠে এসেছে শতভাগের মধ্যে ৯২.৩ শতাংশ গ্রাহক যারা অ্যান্ড্রয়েড অপারেটিং সিস্টেম ব্যবহার করছে তাদের অধিকাংশই স্যামসাং স্মার্টফোন ব্যবহারকারী। একটি তুলনার মাধ্যমে প্রতিষ্ঠানটি দেখাচ্ছে যে, ২৬ শতাংশ গ্রাহক আইফোন ছেড়ে অন্যান্য ব্র্যান্ডের স্মার্ট ডিভাইসের প্রতি ঝুঁকছে বিশেষ করে স্যামসাং ব্র্যান্ডের ডিভাইসের প্রতি।\nজরিপটি দেখাচ্ছে, ১২.৪ শতাংশ আইফোন ব্যবহারকারী ব্র্যান্ড বদলে স্যামসাং গ্যালাক্সি ফোন ব্যবহার করছে। মজার বিষয় হচ্ছে, ১.৯ শতাংশ আইফোন ব্যবহারকারী অ্যপল ব্র্যান্ড সম্পর্কে জানেনই না।\nআইফোন টেনএস/ টেনএস ম্যাক্স/ আইফোন টেন আর ডিভাইসগুলো বাজারে উন্মোচিত হওয়ার পর ৬৬.৪ শতাংশ গ্রাহক অ্যাপলের প্রতিই আস্থা রেখেছিল। কিন্তু ২৪.৫ শতাংশ আইফোন ব্যবহারকারীরা অন্যান্য ব্র্যান্ডের দিকে ঝুঁকেছিল। এর মধ্যে ১৩.৮ শতাংশ নতুন ব্যবহারকারী নিয়ে বরাবরের মতোই শীর্ষে ছিল স্যামসাং।\nজরিপে আরো দেখা যাচ্ছে, চলতি বছর অ্যাপল তাদের ছুটে যাওয়া গ্রাহকদের ৫.৭ শতাংশ নিজেদের ডেরায় ফিরিয়ে আনতে সক্ষম হয়েছিল। কিন্তু মজার ব্যাপার হচ্ছে, স্যামসাং আইফোনের ২.২ শতাংশ গ্রাহক নিজেদের পক্ষে রাখতে সক্ষম হয়েছিল।\nজরিপ থেকে আরো যা জানা যায়, দীর্ঘদিন আইফোন ব্যবহার করার পর কিছু গ্রাহক বলছে তাদের অভিজ্ঞতা মোটেই সুখকর ছিল না। পূর্বে যারা আইফোন টেনএস এবং টেনএস ম্যাক্স ব্যবহার করত তাদের ১৮.৫ শতাংশ উদ্ভাবনী প্রযুক্তি সম্পন্ন স্যামসাংয়ের স্মার্টফোনের দিকে ঝুঁকছে।\nজরিপের মাধ্যমে আমরা দেখতে পাচ্ছি যে, বিশ্বের বাঘা বাঘা ব্র্যান্ডের স্মার্ট ডিভাইগুলো ছেড়ে গ্রাহকরা যোগ দিচ্ছেন স্যামসাংয়ের শিবিরে। হঠাৎ করেই কিন্তু বিষয়টি ঘটেনি। এর পেছনে রয়েছে নিত্য নতুন উদ্ভাবন, গ্রাহকদের চাহিদা বোঝা, বিভিন্ন ধরনের বাজেট ফোন বাজারে নিয়ে আসা এবং সর্বোপরি গ্রাহক সন্তুষ্টির কারণেই স্যামসাং এর গ্রাহক সংখ্যা উত্তরোত্তর বৃদ্ধি পাচ্ছে এবং এগিয়ে যাচ্ছে বিশ্ব জয়ের পথে।


কড়া সমালোচনা সংসদে ষোড়শ সংশোধনীর রায়ের | Alertnews24\nHome / আদালত / কড়া সমালোচনা সংসদে ষোড়শ সংশোধনীর রায়ের\nকড়া সমালোচনা সংসদে ষোড়শ সংশোধনীর রায়ের\nএমপিরা সংবিধানের ষোড়শ সংশোধনী বাতিল করে হাইকোর্টের দেয়া রায় সুপ্রিম কোর্টে বহাল রাখা নিয়ে সংসদে উত্তাপ ছড়িয়েছেন। সরকারি, বিরোধীদল ও স্বতন্ত্র এমপিরা একযোগে এ নিয়ে কড়া সমালোচনা করেন। পাশাপাশি দেশকে এগিয়ে নিতে বিচার বিভাগের সঙ্গে কাঁধ মিলিয়ে কাজ করার প্রত্যাশার কথাও জানান তারা। গতকাল অনির্ধারিত বিতর্কে তাঁরা রিভিউয়ের মাধ্যমে ষোড়শ সংশোধনী পুনর্বহাল করে সংবিধান, গণতন্ত্র, সংসদ ও দেশের ১৬ কোটি মানুষের প্রতি সম্মান প্রদর্শনের জন্য সর্বোচ্চ আদালতের বিচারপতিদের প্রতি আহ্বান জানিয়ে বলেছেন, পাকিস্তান ছাড়া বিচারপতিদের অভিশংসনে সুপ্রিম জুডিশিয়াল কাউন্সিল পদ্ধতি আর কোথাও নেই। সর্বোচ্চ আদালতই সামরিক শাসনকে অবৈধ ঘোষণা করেছে। তাহলে সামরিক শাসনের আমলে প্রণীত সুপ্রিম জুডিশিয়াল কাউন্সিল কীভাবে বৈধ হয়? পঞ্চম সংশোধনী বাতিল হলে জুডিশিয়াল কাউন্সিল থাকে কীভাবে? তারা অভীন্ন কণ্ঠে এ বিষয়ে কার্যকর পদক্ষেপ গ্রহণের জন্য আইনমন্ত্রীর প্রতি দাবি জানানোর পাশাপাশি এমিকাস কিউরি ড. কামাল হোসেন ও ব্যারিস্টার আমীর-উল ইসলামের কঠোর সমালোচনা করে বলেন, বর্তমান সংসদ আদালতের এই রায় গ্রহণ না করলে তা কোনদিনই কার্যকর হবে না। বিচার বিভাগ স্বাধীন, কিন্তু তাদের হাত কোনোভাবেই জাতীয় সংসদ পর্যন্ত লম্বা নয়- হতে পারে না।\nসংসদে পয়েন্ট অব অর্ডারে দাঁড়িয়ে অন্তত ১০জন এমপি এ নিয়ে বক্তব্য রাখেন। স্পিকার ড. শিরীন শারমিন চৌধুরীর সভপতিত্বে আলোচনার সময় উপস্থিত ছিলেন প্রধানমন্ত্রী শেখ হাসিনা। বিচারপতির অপসারণ ক্ষমতা সংসদের হাতে ন্যস্ত করে আনা সংবিধানের ষোড়শ সংশোধনী অবৈধ ঘোষণার রায় বহাল রেখে প্রধান বিচারপতি সুরেন্দ্র কুমার সিনহার নেতৃত্বাধীন সাত বিচারপতির আপিল বিভাগ রায় দিয়েছেন। এর আগে সুপ্রিম জুড়িশিয়াল কউন্সিলের পরিবর্তে বিচারপতিদের অপসারণের ক্ষমতা সংসদের হাতে ন্যস্ত করে ২০১৪ সালের ১৭ই সেপ্টেম্বর সংবিধানের ষোড়শ সংশোধনী পাস করা হয়। পরে ওই সংশোধনীর বিরুদ্ধে হাইকোর্টে রিট হলে দীর্ঘ শুনানি শেষে ২০১৬ সালের ৫ই মে ষোড়শ সংশোধনী অবৈধ ঘোষণা করে হাইকোর্ট রায় দেন। ওই রায়ের বিরুদ্ধে সরকার পক্ষ আপিল করলে হাইকোর্টের রায় বহাল রেখে আপিল বিভাগ রায় দিয়েছেন। এর ওপর সংসদে আলোচনায় অংশ নেন-আওয়ামী লীগের তোফায়েল আহমেদ, শেখ ফজলুল করিম সেলিম, মতিয়া চৌধুরী, জাতীয় পার্টির জিয়াউদ্দিন আহমেদ বাবলু, জাসদের মাঈনউদ্দিন খান বাদল, ওয়ার্কার্স পার্টির রাশেদ খান মেনন, স্বতন্ত্র এমপি রুস্তম আলী ফরাজী, অধ্যাপক আলী আশরাফ প্রমুখ। আলোচনায় অংশ নিয়ে বাণিজ্যমন্ত্রী তোফায়েল আহমেদ বলেন, যারা দাবি করেন সংবিধান প্রণেতা, বাহাত্তরের সংবিধানকে শ্রেষ্ঠ সংবিধান বলেন- তাঁরা কীভাবে সেই বাহাত্তরের সংবিধানের বিরুদ্ধে কথা বলেন? আমি আদালতের রায় নিয়ে কোনো কথা বলতে চাই না। কিন্তু এমিকাস কিউরি হিসেবে যাঁরা বক্তব্য রেখেছেন তারা অসত্য কথা বলেছেন, জাতিকে বিভ্রান্ত করতে চেয়েছেন। ড. কামাল হোসেনকে সাংবাদিকরা প্রশ্ন করলে তিনি বলেন, সংবিধান প্রণয়নের সময় আমরা ভারতের সংবিধানকে ফলো করেছিলাম। এখন ভারতে এ বিষয়টি নেই! তাঁর মতো মানুষ কীভাবে এত বড় মিথ্যা কথা বললেন? এমিকাস কিউরিরা অনেক নিকৃষ্টমানের বক্তব্য দিয়েছেন। তাঁরা মানুষের সামনে মুখ দেখাবেন কীভাবে? তাঁরা জাতির সঙ্গে প্রতারণা করেছেন। তাঁদের নিন্দা ও ধিক্কার জানানোর ভাষা আমার জানা নেই। তিনি এ সময় ভারতের সংবিধানে থাকা বিচারপতিদের অভিশংসনের বিধানটি তুলে ধরে বলেন, আসলে এরা সুবিধাবাদী। যুক্তরাজ্য, ভারত, সুইজারল্যান্ড, অস্ট্রেলিয়া, শ্রীলঙ্কাসহ পৃথিবীর অধিকাংশ দেশের সংবিধানেই বিচারপতিদের অভিশংসনের ক্ষমতা জাতীয় সংসদের হাতে রয়েছে। একমাত্র পাকিস্তানের সংবিধানে বিচারপতিদের অভিশংসনের ক্ষমতা সুপ্রীম জুডিশিয়াল কাউন্সিলের হাতে দেয়া হয়েছে। আইয়ুব খানের প্রণীত সেই আইন আমাদের দেশের এমিকাস কিউরিদের পছন্দ! সকল ক্ষমতার মালিক জনগণ। সেই জনগণের ভোটে নির্বাচিত এই জাতীয় সংসদ। প্রেসিডেন্ট, প্রধানমন্ত্রী ও স্পিকারকে এই সংসদ ইমপিচমেন্ট করতে পারলে বিচারপতিদের পারবে না কেন? তিনি আইনমন্ত্রীকে এ বিষয়ে বাস্তবসম্মত সিদ্ধান্ত গ্রহণের দাবি জানিয়ে বলেন, দেশের সংবিধানের যদি কেউ সবচেয়ে বেশি ক্ষতি করেছেন, তিনি হলেন জিয়াউর রহমান।\nশেখ ফজলুল করিম সেলিম বলেন, ষোড়শ সংশোধনী কোনোভাবেই অবৈধ হতে পারে না, বরং অবৈধ বিষয়টিকেই পুনর্বহাল করে সংবিধান পরিপন্থি রায় দেয়া হয়েছে কি না সেটি নিয়েই প্রশ্ন উঠেছে। বঙ্গবন্ধুর হত্যার পর থেকে অনেক বিচারপতি সংবিধান পরিপন্থি কাজ করেছেন। আপনারা কয়জন বিচারপতির বিরুদ্ধে ব্যবস্থা গ্রহণ করেছেন? রাষ্ট্রপতি বিচারপতি নিয়োগ দেন। সেই রাষ্ট্রপতিকে এই সংসদ ইমপিচমেন্ট করতে পারলে বিচারপতিদের পারবে না কেন? বাংলাদেশে আর কোনোদন অসাংবিধানিক শাসন আসবে না, তাই দিবাস্বপ্ন দেখে কারো লাভ নেই। শেখ ফজলুল করিম সেলিম বলেন, বিচারপতিদের সীমাবদ্ধতার মধ্যে থাকতে হবে। আপনারা বিভিন্ন জায়গায় রাজনৈতিক বক্তব্য দেন। কেন কি কারণে আপনারা এ ধরনের বক্তব্য দেন। এটাই তো সংবিধানের পরিপন্থি কাজ। যদি মনে করেন অসাংবিধানিকভাবে আবার কেউ ক্ষমতায় আসবে তাহলে সে স্বপ্ন আর দেইখেন না। ওটা আর হবে না। যে কেউ যে অপরাধ করেন না কেন তাদের বিচার হবে। ড. কামাল আর ব্যারিস্টার আমীর-উল ইসলাম হচ্ছেন সুবিধাভোগী। তিনি বলেন, বিচার বিভাগ স্বাধীন, তবে সংসদ পর্যন্ত হাত লম্বা হতে পারে না বিচার বিভাগের। এই সংসদ যদি সর্বোচ্চ আদালতের কার্যকর বা গ্রহণ না করে তবে ওই রায় কখনই কার্যকর হবে না। বিচারপতি বা যে-ই হোক, দেশের বিরুদ্ধে ষড়যন্ত্র করলে অবশ্যই তাঁদের বিরুদ্ধে ব্যবস্থা গ্রহণ করা হবে। জাতীয় সংসদের সকলকে ঐক্যবদ্ধভাবে এসব ষড়যন্ত্র মোকাবিলা করতে হবে। তিনি বলেন, বঙ্গবন্ধুকে স্বপরিবারে হত্যার পর জিয়াউর রহমান বিচার বন্ধে ইনডেমনিটি জারি করার সময় কোনো বিচারপতি তো কোনো কথা বলেননি। বরং জাতির পিতা হত্যার বিচার করতে ৮ জন বিচারপতি রাজি হননি। সর্বোচ্চ আদালত সেসব বিচারপতির বিরুদ্ধে কী কোনো ব্যবস্থা গ্রহণ করেছেন? তাই সর্বোচ্চ আদালতের প্রতি অনুরোধ, ষোড়শ সংশোধনী বাতিল করেছেন, নিজেরাই তা পুনর্বহাল করুন।\nওয়ার্কার্স পার্টির সভাপতি রাশেদ খান মেনন বলেন, স্বাধীনতা ও মুক্তিযুদ্ধের মূল চেতনাই হচ্ছে আমাদের বাহাত্তরের মূল সংবিধান। এই সংবিধানকে অবজ্ঞা করার অধিকার কারও নেই। ষোড়শ সংশোধনী বাতিল করলেন, কিন্তু সংবিধানের সঙ্গে কোথায় সাংঘর্ষিক তা আদালত স্পষ্ট করে কিছু বলেননি।\nআলোচনার সূত্রপাত করে মাঈন উদ্দীন খান বাদল বলেন, আমরা বিচার বিভাগের বন্ধু। সারাজীবন আমরা বিচার বিভাগের স্বাধীনতার জন্য আন্দোলন-সংগ্রাম করেছি। কিন্তু ইদানীং বিচার বিভাগ থেকে যেসব সিদ্ধান্ত আসছে তা অনভিপ্রেত। সংবিধানের ৯৬ ধারা বাতিল করা হয়েছে, কিন্তু এই ধারা কোথায় মূল সংবিধানে কোথায় ধাক্কা দিয়েছে তা সর্বোচ্চ আদালতকে বলতে হবে। যেসব আইন জাতীয় সংসদ প্রণয়ন করে তা আপনারা (সুপ্রিম কোর্ট) সবগুলো কী বাতিল করতে পারেন? বাহাত্তরের সংবিধানের ৯৬ অনুচ্ছেদে যা ছিল, ষোড়শ সংশোধনীর মাধ্যমে তা প্রতিস্থাপন করেছি মাত্র। এটা কীভাবে সংবিধান পরিপন্থি হয়? একজন বিচারক যদি অন্যায়-অপরাধ করে থাকেন তার বিচার কীভাবে হবে? আমরা তো সব বিচারকের বিচারের কথা বলিনি। আপনারা (সর্বোচ্চ আলাদত) রায় দিলেন সামরিক শাসন অবৈধ। অবৈধ হলে সামরিক শাসন আমলে প্রণীত সুপ্রিম জুডিশিয়াল কাউন্সিল কীভাবে বৈধ হয়? রাষ্ট্রপতি ও প্রধানমন্ত্রীর ইমপিচমেন্ট হয় সংসদে, আর বিচারকরা নিজেদের বিচার নিজেদের হাতে নিয়েছেন। তাই রায় জনগণের কাছে কতটুকু গ্রহণযোগ্য হবেন- তা ভবিষ্যতের হাতেই তুলে দিলাম।\nজাতীয় পার্টির জিয়াউদ্দিন আহমেদ বাবলু বলেন, ড. কামাল হোসেন অনেকবার নিজের ভোল পাল্টেছেন। কালো টাকা সাদা করেছেন। তিনি কিভাবে এমিকাস কিউরি হতে পারেন? যখন এসব নিয়ে কথা বলা হয় তখনই ষড়যন্ত্র করা হয়। পৃথিবীর এমন কোনো গণতান্ত্রিক দেশ নেই যেখানে সুপ্রিম জুডিশিয়াল কাউন্সিল আছে। তিনি বলেন, এই ড. কামাল হোসেন, ব্যারিস্টার আমীর-উল ইসলামরা বাহাত্তরের সংবিধানে যা করেছিলেন, ষোড়শ সংবিধানের মাধ্যমে তাই করা হয়েছে। কিন্তু কেন এখন তাঁরা বিরোধিতা করছেন? বিচার বিভাগের স্বাধীনতাই আমরা বিশ্বাস করি। জাতীয় সংসদ সার্বভৌমত্বের প্রতীক। আমরা আশা করি, সর্বোচ্চ আদালত রিভিউ করে ষোড়শ সংশোধনী পুনর্বহাল করে সংসদ, সংবিধান, গণতন্ত্র ও দেশের মানুষের প্রতি সম্মান জানাবেন। আপনারা (সর্বোচ্চ আদালত) এতই শক্তিশালী যে, আপনাদের অন্যায়ের বিচার করা যাবে না?\nস্বতন্ত্র সংসদ সদস্য রুস্তম আলী ফরাজী বলেন, লাখো শহীদের রক্তে লেখা এই সংবিধান। সবিধানের বেসিক স্ট্রাকচারে কোনো হাত দেয়নি এই সংসদ। যদি প্রধান বিচারপতি গুরুতর অপরাধ করেন তবে তাঁর বিচার কে করবে? প্রত্যেকেরই জবাবদিহীতা থাকতে হবে। বাহাত্তরের মূল সংবিধানে ফেরত যেতেই ষোড়শ সংশোধনী সংসদে পাস করা হয়েছে।\nPrevious: বিপুল পরিমাণ দেশীয় অস্ত্র উদ্ধার চবিতে\nNext: তাহিরপুরে ভাতের কষ্ট


ট্রেডসেন্টিয়া: বাড়িতে যত্ন, চাষ, প্রজনন | ম্যাগাজিন ইয়েলো ব্রেড\nTradescantia রুম - সবচেয়ে জনপ্রিয় গাছপালা এক। তিনি গৃহহীনতা এবং সরলতা জন্য গৃহকর্ত্রী সংখ্যাগরিষ্ঠ দ্বারা পছন্দ হয়। প্রাকৃতিক পরিবেশে, ট্রেডস্যানটিয়া ডালপালা ডালপালা সঙ্গে একটি বার্বি ঘাস মত দেখায়।\nফুলের জন্য মাটির গঠন\nবাড়িতে যত্ন tradescaning\nগ্রীষ্ম এবং শীতকালে পানির বৈশিষ্ট্য\nযখন এবং কিভাবে একটি উদ্ভিদ ভোজন\nসঠিক প্রতিস্থাপন এবং ছাঁটাই\nসম্ভাব্য সমস্যা, Tradescantia রোগ এবং কীটপতঙ্গ\nTradescantia এর দরকারী বৈশিষ্ট্য\nআপনি কি জানেন? 17 তম শতাব্দীতে গ্রীষ্মকালীন ট্রেডস্যান্টের পরিবারের সম্মাননায় ট্রেডস্যান্টিয়া নামকরণ করা হয়েছিল। 18 শতকের মধ্যে ট্রেডসেন্টিয়া প্রজনন জনপ্রিয় হয়ে ওঠে।\nগাছপালা আরোহণ এবং দীর্ঘ ampelous stems আছে হিসাবে পাত্র ক্রমবর্ধমান জন্য চমৎকার। Tradescantia 30 এরও বেশি জাতের, এবং তাদের প্রত্যেকটি ভিন্ন টেক্সচার, পাতাগুলির রঙ এবং স্ট্রিপগুলির ধরন।\nTradescantia, যদিও একটি unpretentious ফুল, এখনও একটি নির্দিষ্ট মনোযোগ এবং যত্ন প্রয়োজন।Tradescantia জন্য জমি উচ্চ মানের এবং আলগা হতে হবে। বাঁশজাতীয় গাছের জন্য প্রস্তুত তৈরি মাটি কিনতে ভাল, তবে আপনি এটিকে রান্না করতে পারেন। আপনি শীট, আর্দ্রতা, turfy মাটি এবং বালি প্রয়োজন হবে (2: 1: 1: 1), এই সব পুঙ্খানুপুঙ্খ মিশ্রিত করা আবশ্যক এবং আপনি tradescantia জমি দিতে পারেন।\nএটা গুরুত্বপূর্ণ! আপনি যদি নিজের মাটি রান্না করার সিদ্ধান্ত নেন, তবে প্রথমে আপনাকে তা ফ্রিজ করতে হবে এবং তারপর ওভেনে সেটি রোস্ট করুন যাতে সেখানে বসবাসকারী ক্ষতিকারক ক্ষুদ্র প্রাণীগুলি মারা যায়।\nট্রেডসেন্টিয়া পশ্চিম এবং পূর্ব দিকে ভাল বৃদ্ধি পায়। এই ব্যবস্থা সঙ্গে, এটি একটি মোটামুটি উজ্জ্বল আলো পায়, কিন্তু একটি diffused ফর্ম। এছাড়াও, উত্তর দিকের জানালার কাছে গাছটি ভাল মনে করে, দক্ষিণটি এটির জন্য উপযুক্ত নয় এবং যদি আপনি এই উইন্ডোতে এটি স্থাপন করার সিদ্ধান্ত নেয় তবে গরম ঘন্টার মধ্যে আপনাকে সূর্য থেকে উদ্ভিদটি আবরণ করতে হবে।\nবৈচিত্র্যযুক্ত পাতাগুলির সাথে ট্রেডসেন্টিয়া হালকা হয়ে যায়, যদি এটি যথেষ্ট না হয় তবে পাতাগুলি শুধু সবুজ হয়ে যায়, এবং বর্বর যদি - বার্ন হয়। Tradescantia হোয়াইট-ফ্লাওয়ার প্রজাতি ছায়া সবচেয়ে সহনশীল। গ্রীষ্মে, উদ্ভিদটি বাজানো বা বাগানের মধ্যে লাগানো যেতে পারে।\nএটা গুরুত্বপূর্ণ! আপনি যদি গ্রীষ্মকালে বাগানে একটি উদ্ভিদ রোপণ বা ব্যালকনিতে নিয়ে যান তবে তা নিশ্চিত করুন যে ট্রেডসেন্টিয়া সরাসরি সূর্যালোক এবং ড্রাফ্টগুলি থেকে অনেক দূরে নয়।\nগ্রীষ্মকালে Tradescantia একটি তাপমাত্রা 25 ° C এর চেয়ে বেশি নয়। শীতকালে, যখন তার বিশ্রামের সময় থাকে, তখন তাপমাত্রা 1২ ডিগ্রি সেলসিয়াস বেশি না থাকলে শীতল স্থানে আংশিক ছায়া গোড়ায় ভাল হয়। তাপমাত্রা ড্রপ এটি ভয় পায় না, প্রধান বিষয় হল যে উদ্ভিদ জমা হয় না।\nট্রেডসেন্টিয়ায় যত্নের জন্য বিশেষ শর্তের প্রয়োজন নেই, তবে নিয়মিত প্রতিস্থাপন, উচ্চমানের পৃথিবী এবং পানি সরবরাহের জন্য এটি প্রয়োজনীয়।\nজলদস্যু ট্রেডসেন্টিয়া ঋতু শুধুমাত্র উপর নির্ভর করে না, কিন্তু উদ্ভিদ যেখানে রুম মধ্যে আর্দ্রতা ডিগ্রী উপর নির্ভর করে। আপনি যত তাড়াতাড়ি আপনি উদ্ভিদ মাটি শুষ্ক হয় যে, আপনি অবিলম্বে tradescantia জল প্রয়োজন।\nশীতকালে, Tradescantia সপ্তাহে 1-2 বার বেশী না watered আবশ্যক। ঘরে শুকনো এবং গরম থাকলে পানির ফ্রিকোয়েন্সি বাড়ানো জরুরি।\nএটা গুরুত্বপূর্ণ! সুস্থ বাতাস স্বাস্থ্যকর উদ্ভিদ বৃদ্ধির জন্যও গুরুত্বপূর্ণ। গ্রীষ্মে, প্রথম শরৎ বৃষ্টির আগে তাডেসকান্তিয়া তাজা বাতাসে সেরা বামে থাকে।.\nগ্রীষ্মকালে, যখন সূর্য তার জিন এবং উচ্চ তাপমাত্রায় থাকে, তখন উদ্ভিদটি প্রায়শই পান করা উচিত। এবং ছায়া এটি লুকানোর জন্য ভাল হিসাবে, পাতা পুড়িয়ে যেতে পারেন।\nTradescantia উচ্চ আর্দ্রতা প্রয়োজন। অতএব, গ্রীষ্মকালীন সময়ে এটি উদ্ভিদ স্প্রে করা এবং পাতাগুলি আর্দ্র করা প্রয়োজন। শীতকালে, এই পদ্ধতি ঐচ্ছিক। আপনি যদি ছত্রাকের সঙ্গে overdo, আপনি উদ্ভিদ ঘূর্ণায়মান হতে পারে।\nTradescantia সক্রিয় বৃদ্ধির সময়ের শুধুমাত্র খাওয়ানোর প্রয়োজন: গ্রীষ্ম এবং বসন্তে। শরৎ এবং শীতকালে, এই কাজটি করতে হবে না, যেহেতু গাছটি এই সময়ের মধ্যে ঘুমিয়ে আছে। এটি জন্য সবচেয়ে উপযুক্ত খনিজ এবং জৈব সার একটি জটিল হতে হবে। খাওয়ানো প্রতি2সপ্তাহ সঞ্চালিত পছন্দসই।\nযদি আপনার ট্রেডসেন্টিয়ার বিভিন্ন বৈচিত্র্য থাকে তবে জৈব সারের সাথে পাতাগুলি তাদের রঙ হারাতে পারে।\nসাধারণত, tradescantia ছাঁটাই এবং প্রতিস্থাপন মিলিত হয়। তরুণ গাছ প্রতি বছর প্রতিস্থাপিত হয়, পুরোনো গাছপালা প্রতি2বছর একবার। যেহেতু উদ্ভিদটি দ্রুত বৃদ্ধ হয়ে উঠছে, তাই এটি শুধুমাত্র অন্য পাত্রে ট্রান্সক্যান্টিয়াকে প্রতিস্থাপন করা প্রয়োজন নয়, পুরাতন, বেঁচে থাকা ডালপালাগুলিও ছিটিয়ে দিতে হবে।ডালপালা বেয়ার না, আপনি তরুণ অঙ্কুর ছত্রাক এবং উদ্ভিদ প্রতিস্থাপন প্রয়োজন।\nট্রেডসেন্টিয়ার জন্য পাত্রের আকার খুব বড় হওয়া উচিত নয়, প্রায় ২0 সেন্টিমিটার ব্যাস স্বাভাবিক বলে মনে করা হয়। আপনি যে উদ্ভিদটি ট্রান্সপ্লান্ট করতে যাচ্ছেন তাতে ড্রেনেজ সজ্জিত করা উচিত। তারপর মাটি একটি স্তর ঢালা, এটা উদ্ভিদ স্থাপন, শিকড় সোজা। মাটি দিয়ে ছিটিয়ে, এটি সীল এবং উপরে প্রচুর পরিমাণে ঢালা।\nবসন্তে ট্রেডসেন্টিয়ায় প্রচার করা সেরা। কিন্তু গ্রীষ্ম ও শরৎকালে এটি রুট ভাল লাগে। শীতকালে, উদ্ভিদ রুট নিতে না।\nপ্রজনন বাণিজ্য3উপায় আছে: বীজ, গ্রাফটিং এবং রুট বিভক্ত।\nপ্রজননের বীজ পদ্ধতির সাথে, ফলাফলগুলির জন্য আপনাকে একটু অপেক্ষা করতে হবে: বীজটি আরোহণের সময় দরকার।\nবীজ মাটি বালি সঙ্গে মিশ্রিত করা হয়। উদ্ভিদের sprouting জন্য সর্বোত্তম তাপমাত্রা + 20 ডিগ্রি সেলসিয়াস। উদ্ভিদ জলের ভেতরে এবং ঘরে বাতাসে ভরা ভুলবেন না যেখানে স্প্রাউট দিয়ে একটি পাত্রে রয়েছে। উদ্ভিদের3টি পাতা দেখানোর পরে ছোট পাত্র লাগানো যায়। পুনরুত্পাদন এই পদ্ধতির সঙ্গে,3বছর জীবনের জন্য tradescantia Bloom হবে।\nএই প্রজনন পদ্ধতি সবচেয়ে জনপ্রিয়। এটা প্রতি বছর অনুষ্ঠিত হতে পারে। এটি করার জন্য, আপনাকে ট্রেডসেন্টিয়া থেকে পালাতে এবং 15 সেন্টিমিটার পর্যন্ত কাটিয়াগুলিতে বিভক্ত করতে হবে। Cuttings প্রাক প্রস্তুত পাত্র লাগানো হয়। কাটিয়া সঠিক বৃদ্ধির জন্য স্থল আর্দ্রতা, কম্পোস্ট মাটি এবং বালি গঠিত হওয়া উচিত। একটি উদ্ভিদ স্বাভাবিক rooting জন্য তাপমাত্রা + 20 ডিগ্রি সেলসিয়াস হওয়া উচিত।\nব্যবসায়ের মূল অংশটি প্রায়শই উদ্ভিদ রোপণের সময় উৎপাদিত হয়। পাত্র থেকে উদ্ভিদটি সাবধানে মুছে ফেলুন, রাইজোমটিকে তীক্ষ্ণ ছুরি বা ছুরি দ্বারা ভাগ করা আবশ্যক। শোষক কার্বন সঙ্গে একটি কাটা জায়গা নির্বীজন, পুরানো এবং অসুস্থ শিকড় কাটা। তারপর পৃথক গাছগুলিকে নিষ্কাশন এবং মাটি, কম্পোস্ট মাটি এবং বালি থেকে মাটি দিয়ে ছোট পাত্রগুলিতে রোপণ করা প্রয়োজন।\nTradescantia রোগ বিভিন্ন কারণ থেকে উদ্ভূত হতে পারে, কিন্তু তার সব অবস্থা প্রথম আটক অবস্থার উপর নির্ভর করে।\nযদি উদ্ভিদটি শুষ্ক এবং গরম ঘরে থাকে তবে এটি এফিড, স্কিউটস, স্পাইডার মাইটস দ্বারা প্রভাবিত হতে পারে।\nঢাল পরিত্রাণ পেতে বেশ সহজ: আপনি একটি সাবান বা অ্যালকোহল সমাধান সঙ্গে একটি ভেড়ার লোম দিয়ে পাতা থেকে মুছে ফেলার প্রয়োজন। এই ধরনের সমাধান অগ্নিকুণ্ডকে দুর্বল করে এবং সপ্তাহে4বার নিয়মিত পরিস্কার করে, তারা সম্পূর্ণরূপে অদৃশ্য হয়ে যায়। ঢালের ক্ষতি যদি শক্তিশালী হয়, তবে দোকানের মাদকদ্রব্যটি কিনতে এবং উদ্ভিদ প্রক্রিয়া করা ভাল।\nকেন tradescantia হলুদ সক্রিয় খুঁজে বের করতে বেশ সহজ। দায়ী aphid, যা খাওয়া এবং তরুণ shoots এবং পাতা ক্ষতিগ্রস্ত। পাতা ডুবে, রঙ এবং dries হারায়। এফিডস চটচটে রস ছিটিয়ে থাকে, যার উপর শুকনো ছত্রাক প্রায়ই প্যারাসাইটাইজ করে, যা উদ্ভিদ আলোক সংশ্লেষণের স্তরকে হ্রাস করে। এফিডস বিরুদ্ধে, একটি কার্যকর পদ্ধতি পরিবারের সাবান একটি সমাধান সঙ্গে গাছপালা চিকিত্সা হয়। একটি শক্তিশালী সংক্রমণ সঙ্গে, আপনি কোন কীটনাশক কিনতে এবং উদ্ভিদ প্রক্রিয়া করতে হবে।\nAphids dandelion টিনির জন্য অনেক সাহায্য করে। এটি রান্না করতে, আপনি প্রয়োজন হবে: 2-3 টেবিল। রুট বা তাজা ডান্ডেলিয়নের পাতাগুলির চামচ, যা আমরা এক লিটার উষ্ণ জলের (40 ডিগ্রি সেলসিয়াস পর্যন্ত) পূরণ করি এবং শীতল জায়গায়2ঘন্টার জন্য ছেড়ে যাই। এফিডের অদৃশ্য হওয়া না হওয়া পর্যন্ত এই সমাধানটির সাথে প্রতি 8 দিনের উদ্ভিদ স্প্রে করুন।\nস্পাইডার মাইটের জন্য প্রতিরোধক এজেন্ট হিসাবে, ঘন ঘন উদ্ভিদ স্প্রে করে এবং যেখানে এটি বৃদ্ধি পায় সেটি বায়ুচলাচল ভাল। যদি উদ্ভিদ এখনও এই কীটপতঙ্গ দ্বারা প্রভাবিত হয়, তাহলে কোন উপযুক্ত কীটনাশক ব্যবহার করুন।\nআপনি লক্ষ্য করা Tradescantia বৃদ্ধি বন্ধ করে শুরু করেন, পাতার হলুদ দাগ ছিল - উদ্ভিদ যথেষ্ট dampening না এবং শিকড় ভোজন প্রয়োজন নেই। পাতা সবুজ বা মনস্তাত্ত্বিক হয়ে ওঠে - যথেষ্ট আলো না, উদ্ভিদের অবস্থান পরিবর্তন করুন।\nযদি পাতা একলা হয়ে যায়, তাহলে সম্ভবত আপনি গাছটি ভুলভাবে কাটাচ্ছেন বা ভুল কাটিয়েছেন।\nTradescantia দীর্ঘ দরকারী বৈশিষ্ট্য লাগেজ তাদের মূল সৌন্দর্যের জন্য না শুধুমাত্র prized করা হয়েছে, কিন্তু এছাড়াও। Tradescantia ঔষধি বৈশিষ্ট্য অনেক গার্ডেনরা পরিচিত হয়। এটি রক্তচাপ বন্ধ করার একটি চমৎকার উপায় হিসাবে মূল্যবান, ভাল ক্ষত, কাটা এবং ছোটখাট scratches নিরাময়।\nত্বক উল্লিখিত ক্ষতি চিকিত্সার জন্য, আপনি ক্ষতিগ্রস্ত এলাকা থেকে একটি তাজা পাতার করতে এবং ব্যাণ্ডেজ গুটানো আপ করা উচিত নয়। এটি দ্রুত রক্তপাত বন্ধ করে এবং স্ক্র্যাচ নিরাময় করবে, ফুসকুড়ি এবং ফুসকুড়ি হ্রাস করবে।\nএছাড়াও, প্রস্তুতি ভিত্তিক Tradescantia কার্যকরভাবে গ্যাস্ট্রোইনটেস্টাইনাল রোগ, গলা রোগ, এবং সার্স জন্য কাজ করে।\nআপনি কি জানেন? Tradescantia পাতা ঢালা ত্বক চিকিত্সার উপর একটি ইতিবাচক প্রভাব আছে।\nযদি আপনি প্রায়ই ট্রেডস্যানটিয়ার একটি পাতা চর্বণ করেন এবং মুরগির মধ্যে রস ঘষায়ে থাকেন তবে আপনি প্যারিডোন্টাল রোগ পরিত্রাণ পেতে পারেন।\nকাতারের রোগের কারণে, ট্রেডসেন্টিয়া ডিকোকেশন ব্যবহার করতে হবে (20 সেমি। 200 মিটারের পাতা দিয়ে স্টেমের - টডসক্যান্টিয়া ভাজা এবং গরম জল ঢালাও, ২ ঘন্টা জোর করে)। ডায়াবেটিস এবং বিভিন্ন আঘাতের মধ্যে, ট্রেডসেন্টিয়াসের মদ্যপ নির্যাস দরকারী (20 সেমি। 500 মি.ল. ভদকা জন্য ট্রেডস্যান্টিয়া এর ডালপালা -2সপ্তাহ জোর দেয়)। ডায়াবেটিস - 1 চা চামচ। 50 মিলি মধ্যে diluted। জল এবং 15 মিনিটের জন্য3বার একটি দিন পান। খাবার আগে। যখন আঘাতের দরকারী লোশন হয়, এই ঢালাই সঙ্গে কর্কশ।\nTradescantia একটি সুন্দর উদ্ভিদ এবং প্রায়ই অপরিহার্য। এটি নিরাময় বৈশিষ্ট্য একটি বড় স্টক সঙ্গে একটি নান্দনিক সুন্দর গুল্ম সমন্বয়। এটা সুন্দর হোম গাছপালা আপনার বিদ্যমান সংগ্রহে একটি মহান সংযোজন হবে।\nবাড়িতে crayfish প্রজনন কিভাবে\nখোলা মাঠ স্কোয়াশ রোপণ জন্য নিয়ম\nSantolina: বাগানে রোপণ এবং যত্ন\nগোলাপী আঙ্গুর: জনপ্রিয় জাতের বর্ণনা, যত্ন এবং রোপণ করার টিপস\nবাড়ছে এয়ারফ্লো, কিভাবে বাড়ীতে "প্রেমের গাছ" বাড়তে হবে\nগার্ডেনারদের জন্য খুঁজুন - জাপানি রোজ টমেটো: বিভিন্ন এবং চাষের বৈশিষ্ট্য বর্ণনা\nমালিনা ক্রাস রাশিয়া: বৈশিষ্ট্য, চাষের কৃষি প্রযুক্তি


মাটি হারে না! - কালি ও কলম\nমাটি হারে না!\nসত্তরের দশকের মাঝামাঝি সময়ে আমার শ্রদ্ধেয় কবি অসীম সাহা বাংলা একাডেমির পাশেই একটা কলোনিতে সাবলেট নিয়ে থাকতেন। আজ চাকরি আছে তো কাল নেই। আমরা দুয়েকজন, আরশাদ আজিজ, আমি বা আর কেউ সেই ছোট ঘরে আড্ডা দিতে যাই। অঞ্জনা বউদি ছোট ছোট কাপে চা দেন, সঙ্গে মুড়ি, পেঁয়াজ, মরিচ, তেল দিয়ে মাখা। এ সময়টায় অসীমদা ভীষণ উদ্বেগে থাকতেন চাকরিহীনতার বাজার নিয়ে ভেবে ভেবে। কিন্তু তাঁর নৈতিক অবস্থান থেকে কোনোদিন এক চুল নড়েননি। এ সময় অসীমদার পাশে যে দুয়েকজন মানুষ গভীর মমতার সঙ্গে থেকেছেন তাঁদের মধ্যে কবি মাশুক চৌধুরী একজন। আড্ডাশেষে দুই পা ফেলে বাংলা একাডেমিতে যাই আরেক দফা রফিকভাইয়ের দফতরে আড্ডা দিতে। এমনি একদিন একতলা থেকে সিঁড়ি দিয়ে উঠছি আমি আর অসীমদা। ওপর থেকে বেশ গম্ভীর গলায় একজন বলে উঠলেন, ‘এই যে সীমার মাঝে অসীম তুমি!’ আমরা ওপরে উঠছি, তিনি নামছেন। অসীমদা আমাকে তাঁর সঙ্গে পরিচয় করিয়ে দিলেন। আমি তাঁকে চিনতাম, লেখা পড়েছি। শুনেছি ফরিদপুর জেলা স্কুলে পড়ুয়া আমার কাজিনদের কাছে তাঁর শিক্ষক পিতা কাজী আম্বর আলীর কথা, যিনি ছিলেন সে-সময়কার খুব নামকরা শিক্ষক। এরপর মাঝে মাঝে এখানে-সেখানে বইয়ের দোকানে তাঁকে দেখেছি, সামান্য কথা হয়েছে। কিন্তু আশির গোঁড়ায় তাঁর সঙ্গে আড্ডায় আমরা মেতে উঠলাম কবিরভাইয়ের নিউমার্কেটের বইয়ের দোকান ‘প্রগতি’তে। তিনি আমার সঙ্গে পরিচয়ের সময় ছিলেন শিক্ষা মন্ত্রণালয়ে। এরপর বিভিন্ন মন্ত্রণালয় ঘুরে আমাদের ‘প্রগতি’র আড্ডা শুরুর বছর দুই-তিন পরই এলেন বাংলা একাডেমির মহাপরিচালক হয়ে। কেন জানি না, পরিচয়ের পর থেকেই এই আপাত ‘দাম্ভিক’ মানুষটি আমাকে খুব স্নেহ করতেন। বই বেরোলে তা উপহার দিতেন, তাঁর কোনো লেখা পড়ে, বিশেষ করে প্রবন্ধ পড়ে জানালে জিজ্ঞেস করতেন কেমন লেগেছে। ‘প্রগতি’র আড্ডার সময়ই আমি মাটি হেরে যায়ের একটি দীর্ঘ গ্রন্থ-সমালোচনা লিখি, যা একটি দৈনিকের সাহিত্য সাময়িকীতে প্রকাশিত হয়েছিল। সেটি পড়ে তাঁর ভালো লেগেছে জানিয়েছিলেন।\nআমাদের আড্ডার সম্পর্কটি ঘনিষ্ঠ হয় বই আদান-প্রদানের মধ্য দিয়ে। ভীষণ দ্রুতগতিতে বই পড়তেন, আর সেই পড়ার ক্ষুধাও ছিল বেশ প্রখর। বন্ধুরা কলকাতা যেতেন বেড়াতে, আমি যেতাম বই কিনতে। ঢাকায় পেঙ্গুইনের বইয়ের যে দাম ছিল, তারচেয়ে অনেক কম দামে একই বই কলকাতা থেকে কেনা যেত, টাকা বদলের হিসাবের পরও। আর কলকাতার সাহিত্য পত্রিকা সাড়ে তিনগুণ দাম দিয়ে ম্যারিয়েটা থেকে কিনতে কষ্ট লাগত। তাই সামান্য টাকায় কলকাতা গিয়ে ‘পাতিরাম’ থেকে বছরখানেকের অনেক পত্রিকা আর এক সুটকেস বই নিয়ে ফিরতাম। সেসব বইয়ের মধ্যে কবি মনজুরে মওলার দেওয়া তালিকা অনুযায়ী বইও থাকত। এছাড়া আমদানিকারক হিসেবে কবিরভাইও এনে দিতেন অনেক বই। এ সময়টায় মনজুরে মওলা নিজেও বছরে কয়েকবার সরকারি কাজে বিদেশ যেতেন, ফেরার সময় খুঁজে খুঁজে নিজের পছন্দের বই সুটকেস ভর্তি করে নিয়ে আসতেন। এগুলো পড়তেন দ্রুত। তাই আশির দশকের গোড়ায় বিলেতে বা ভারতে ইংরেজি ভাষায় যেসব বই বেরোত তার মধ্যে উল্লেখযোগ্য প্রায় সব বই-ই তিনি সংগ্রহ করতেন। তাঁর আরেকটি শখের মধ্যে ছিল, ইউরোপের যে-কোনো দেশে গেলেই, তিনি লন্ডনে থামতেন দু-চারদিনের জন্য। ‘ফয়েলস’ ছিল তাঁর সবচেয়ে প্রিয় জায়গা। অনেকদিন আমি তাঁকে নিয়ে নিউইয়র্কের বইয়ের দোকান ঘুরেছি, কিন্তু তিনি সবসময় ‘ফয়েলসে’র কথাই বেশি বলতেন। মনে আছে একবার আশির দশকের মাঝামাঝি ভারতের অক্সফোর্ড ইউনিভার্সিটি প্রেস থেকে কেতকী কুশারী ডাইসনের একটি ইংরেজি বই রবীন্দ্রনাথ এবং ভিকটোরিয়া ওকাম্পোকে নিয়ে বের হয়। সেটি বন্ধু রাশিদা জিয়াউদ্দিন আমাকে এনে দিলে তাঁকে অনেক বইয়ের মতোই পড়তে দিয়েছিলাম। তিনি বলেছেন, এটির একটি কপি তাঁর সংগ্রহে রাখবেন। তাই দ্বিতীয় কপিটি আমি তাঁর জন্য সংগ্রহ করেছিলাম। এমন অনেক প্রিয় বই নিয়েই তাঁর সঙ্গে আমার দীর্ঘ স্মৃতি আছে। দেখতে দেখতে, আড্ডা দিতে দিতে তিনি একসময় বাংলা একাডেমিতে মহাপরিচালকের দায়িত্ব নিয়ে এলেন। এটি তাঁর পছন্দের পদায়ন ছিল না। সে-সময়ের সংস্থাপন সচিব একদিন তাঁকে ডেকে পাঠান। তাঁকে জানানো হয় যে, তাঁর ওপর নির্দেশ আছে তাঁকে বাংলা একাডেমিতে পাঠানোর জন্য। মনজুরে মওলা খুব ভয় পেলেন। কারণ তিনি জানতেন, এই জায়গাটি আমলা হিসেবে তাঁর জন্য খুব ভালো জায়গা হবে না। ঢাকা বিশ্ববিদ্যালয়সহ অন্যান্য বিশ্ববিদ্যালয়ের অধ্যাপকদের, বিশেষ করে বাংলা বা অন্য সাহিত্যের অধ্যাপকরা এই পদটিকে নিজেদের ‘সম্পত্তি’ মনে করেন। কোনো আমলা এলে যে তাঁকে হাজার রকমের ঘোল খাওয়ানোর চেষ্টা হবে তা তিনি জানতেন। তাই সংস্থাপন সচিবের সঙ্গে যে দেড় ঘণ্টা এ-বিষয়ে তাঁর বাদানুবাদ হয়, তাতে তিনি বিভিন্ন কৌশলে কাজটি এড়ানোর চেষ্টা করেন। একদিন এই গল্প তিনি আমাদের কয়েকজনকে বলেছিলেন। কীভাবে দেড় ঘণ্টা তিনি একটি বাংলা শব্দ উচ্চারণ না করে ইংরেজিতে এই ঊর্ধ্বতন কর্মকর্তাকে বোঝানোর চেষ্টা করেন যে, এই কাজ তাঁর মতো আংলিসাইজড লোকের পক্ষে অসম্ভব। কিন্তু এতে তেমন ফল হয়নি। তবে তিনি সংস্থাপন সচিবের কাছ থেকে কিছু বিষয় অঙ্গীকার করিয়ে নিয়েছিলেন যে, তিনি তাঁকে সবরকম আর্থিক এবং আইনি সাহায্য দেবেন। কারণ তিনি জানতেন একাডেমিতে বিপুলসংখ্যক অকাজের মানুষ আছে, কাজহীন বেতনেরও মানুষ আছে। আছে জরাজীর্ণ কিছু বিভাগ, এগুলোকে ঠিক করতে হলে টাকা এবং সচিবালয়ের সহযোগিতা জরুরি হবে। সেসব প্রতিশ্রুতি নিয়েই তিনি একাডেমিতে আসেন।\nএকাডেমিতে এসেই তিনি প্রায় অর্ধডজন কর্মকর্তাকে অপ্রয়োজনীয় বিবেচনায় তাঁদের চাকরি সংস্থাপন মন্ত্রণালয়ে ন্যস্ত করেন। এতে ভীষণ বাজে প্রতিক্রিয়া হয়। এঁদের মধ্যে অনেকেই স্বাধীনতার পরে ও আগে নিয়োগ পাওয়া লেখক-সাহিত্যিক ছিলেন। পুরনো দিনের জমাকৃত পাণ্ডুলিপি নতুন করে ছাপার উদ্যোগ নেন, বইমেলাকে ঢেলে সাজান, বইমেলাকে সামনে রেখে বিভিন্ন বিষয়ে একশ একটি বই বিভিন্ন তরুণ-প্রবীণ লেখককে দিয়ে লেখান এবং স্বল্প সময়ে বের করার ব্যবস্থা করেন। এরপর তিনি আমাদের ভাষা এবং ইতিহাসের ঐতিহ্য ‘বর্ধমান হাউজ’কে সংস্কারের ব্যবস্থা করেন। এই ভবনটির পুরনো নকশা দেখে একেবারে রেপ্লিকা হিসেবে নতুন বিল্ডিং করেন। এটি আমার বিবেচনায় একটি বড় কাজ। এছাড়া একাডেমির প্রেসকে নবায়ন করেন, কয়েকটি নতুন হল তৈরি, দেশের খ্যাতনামা পণ্ডিতকে ফেলোশিপ দেওয়া – এসব হাজার কাজের উদ্যোগ নেন এবং সফল হন। এসব কথা সবাই জানেন এবং লিখেছেন। কিন্তু কখনো কখনো দেশের সম্মানিত মানুষকে অখুশি করতে পারেননি বলে কিছুটা দুর্নামও তাঁকে সইতে হয়েছে। এর মধ্যে শেক্সপিয়রের হ্যামলেট অনুবাদ অন্যতম।\nবাংলা একাডেমিতে থাকাকালে অনেক সময় সন্ধ্যায় অফিসে যেতেন নিজের কাজ করতে, সে-সময় মাঝেমধ্যে আমাকে নীরবে ডাকতেন সেখানে। একদিন হঠাৎ উত্তরাধিকারের বিষয়ে কিছু কথা জিজ্ঞেস করেন, যার উত্তর দেওয়া আমার পক্ষে একটু বিব্রতকর ছিল। কারণ তিনি জানতেন আমি রফিক আজাদভাইয়ের খুব স্নেহধন্য তরুণ, তাছাড়া রফিকভাই দেশের শক্তিমান কবি। তিনি নিজেও রফিকভাইকে ভীষণ শ্রদ্ধা করেন। কিন্তু ওখানে আরো দুয়েকজন লেখক ছিলেন যাঁরা গোপনে উত্তরাধিকারটা সম্পাদনা করার খুব ইচ্ছা বহুদিন ধরে পোষণ করতেন। তাঁরা মনজুরে মওলাকে কিছু কান ভারী করেছেন রফিকভাইয়ের বিরুদ্ধে। সেসব অভিযোগ একেবারে মিথ্যা নয়, কিন্তু আবার সম্পূর্ণ সত্যও নয়। আমি তাঁকে বলেছিলাম, রফিকভাইয়ের হাত থেকে উত্তরাধিকার নেওয়া ঠিক হবে না। তিনি বহুদিন ধরে খুবই যোগ্যতার সঙ্গে পত্রিকাটি সম্পাদনা করছেন। কিন্তু মনজুরে মওলা সেটির দায়িত্ব আরেকজনকে দেন, এতে রফিকভাই ভীষণ অপমানিত বোধ করেন। তিনি হুট করে চাকরিতে ইস্তফা দেন। আমি বহু করে রফিকভাইকে অনুরোধ করেছিলাম ইস্তফা না দিতে। তাছাড়া মনজুরে মওলাও ভাবেননি রফিকভাই এতটা আহত হবেন এবং চাকরি ছেড়ে দেবেন।\nযা হোক বিষয়টি নিয়ে মনজুরে মওলার কিছুটা বেদনাবোধ ছিল, কিন্তু কাউকে কিছু জানতে দেননি। আমাকে শুধু একটু বলেছেন, এমন হবে তিনি ভাবেননি।\nএক সন্ধ্যায় বাংলা একাডেমির দফতরে বসেই তিনি বললেন, তিনি একটি সাহিত্য পত্রিকা বের করতে চান। আমি ভাবলাম একাডেমির নতুন কোনো পত্রিকা। কিন্তু তিনি জানালেন, না, এটা তিনি ব্যক্তিগত উদ্যোগে সম্পাদনা করতে চান। কিন্তু মওলার নিজের ইচ্ছা ছিল কোনোদিন সম্ভব হলে তাঁর শিক্ষক অধ্যাপক খান সারোয়ার মুরশিদের নিউ ভ্যালুজের মতো একটি ইংরেজি বৌদ্ধিক পত্রিকা সম্পাদনা করা। আমি তাঁকে বলেছি, সে-ধরনের পত্রিকার জন্য ভালো ইংরেজি লেখা পাওয়া আমাদের দেশে কঠিন হবে।\nদেখতে দেখতে তাঁর বাংলা একাডেমির মেয়াদ শেষ হয়ে গেল। আমাদের ‘প্রগতি’র আড্ডা যথানিয়মেই চলত। তিনি পররাষ্ট্র মন্ত্রণালয়ের ইপির মহাপরিচালক হয়ে গেলেন। সেখানেই প্রায় সপ্তাহে দু-তিনদিন দুপুরে বা বিকেলে তিনি আমাদের কয়েকজনকে আড্ডায় ডাকতেন পত্রিকা নিয়ে আলোচনার জন্য। একদিন তিনি আমাকে কয়েকটি নাম দিতে বললেন, যাঁরা এই পত্রিকার সঙ্গে যুক্ত থাকলে ভালো হয়। আমি কয়েকজনের নাম দিয়েছিলাম। তিনি অধ্যাপক সৈয়দ মনজুরুল ইসলামকে খুব ভালোবাসতেন এবং লেখক হিসেবে গুরুত্বপূর্ণ মনে করতেন, তাই সম্ভবত তাঁর কাছেও সহযোগী সম্পাদকদের সম্ভাব্য নাম চেয়েছিলেন। এভাবেই আমরা কয়েকজন নিয়মিত বসে কয়েকজনের নাম স্থির করি এবং মনজুরে মওলা সবাইকে আমন্ত্রণ জানান এই পত্রিকার সঙ্গে যুক্ত হতে। সবাই আমন্ত্রণ গ্রহণ করে পত্রিকার নাম নিয়ে আলোচনা হয়। এভাবেই আমাদের ত্রৈমাসিক পত্রিকা শ্রাবণ জন্মলাভ করে। পত্রিকাটি কেমন হবে, কী হবে এর সাহিত্য বা সম্পাদনা আদর্শ, তা সবাই বসেই নির্ধারণ করা হতো। কবি মনজুরে মওলা সম্পাদক, অধ্যাপক নজরুল ইসলাম, অধ্যাপক সৈয়দ মনজুরুল ইসলাম, অধ্যাপক সৈয়দ আনোয়ার হোসেন, সুব্রত বড়ুয়া, সেলিনা হোসেন, আর আমি সহযোগী সম্পাদক। প্রকাশক হলেন আনোয়ার হোসেন খান। আমার নিজের ধারণা, পত্রিকাটির আদর্শ হিসেবে মনজুরে মওলা পরিচয় পত্রিকাকে মনে রেখেছিলেন। পরিচয়ের যে-লেখকগণ ছিলেন, সেরকম মানের লেখক ঢাকায় পাওয়া ছিল দুষ্কর; কিন্তু আমাদের সবার চেষ্টার কোনো ত্রুটি ছিল না। মনজুরে মওলার যেহেতু সারা জগতের সম্প্রতি বের হওয়া বইয়ের প্রতি ছিল ভীষণ ঝোঁক, তাই তিনি আমাকে সারাক্ষণ তাড়া দিতেন যেমন করে হোক বিদেশ থেকে বই জোগাড় করতে। আমি আমার বন্ধুদের মাধ্যমে অনেক বই সংগ্রহের চেষ্টা করেছি। এর মধ্যে সবচেয়ে বেশি সহায়তা করেছেন আমার বন্ধু রাশিদা জিয়াউদ্দিন, যিনি পরে হন রাশিদা দাহদওয়ালা। এছাড়া বিভিন্ন দূতাবাসের মাধ্যমে মনজুরে মওলা বই সংগ্রহ করতেন। মনজুরভাই নিজেও বিদেশ থেকে বই সংগ্রহ করে দিতেন। অধ্যাপক গোলাম মুরশিদ বিলেত থেকে কিছু বই পাঠিয়ে দিয়েছেন। একবার কবি ওমর শামসকে আমি অনুরোধ করলে তিনি কিছু বই পাঠিয়েছিলেন, তার মধ্যে গার্ডেন অফ এডেন বইটি ছিল। অধ্যাপক গোলাম মুরশিদ ঢাকায় বেড়াতে এলে নিয়ে আসতেন কিছু বই। এভাবেই আমরা সাম্প্রতিক বই সংগ্রহ করতাম। আমাদের সম্পাদকীয় সভায় সিদ্ধান্ত হয়, প্রতি সংখ্যায় আমরা চল্লিশটি বইয়ের আলোচনা ছাপবো। কিন্তু ঢাকার অধিকাংশ বইয়ের মান নিয়ে আমাদের যেহেতু দ্বিধা ছিল, তাই আলোচনা যদি কাউকে আহত করে সে-ভয় ছিল। আমি সেসব দিনে খুব দুর্বিনীত ছিলাম। আড্ডায় অনেক লেখকের লেখা নিয়েই বেশ কড়া মন্তব্য করতাম, বিশেষ করে ‘প্রগতি’র আড্ডায়, যা ছিল আমার ওই বয়সের ধরন, বা আমার মনে হতো আমাদের লেখকরা সমকালীন লেখকদের বই বিষয়ে সত্যভাষণ করেন না। এটা আমার কাছে এক ধরনের নৈতিক অসততাই মনে হতো। মনজুরে মওলা আমাকে একদিন বলেন, ‘আকা, আপনি ঠিক এভাবেই এ-ভাষাতেই বইয়ের আলোচনা লিখুন।’ আমি ভয় পেলে তিনি বলেন, ‘কিছু হবে না।’ এরপর দেখা গেল সৈয়দ মনজুরভাইও এতে সায় দিলেন, তিনি নিজেও একেবারে নির্মম ভাষায় সত্যিকার সাহিত্য আলোচনা করতেন বইয়ের। সবচেয়ে বেশি গ্রন্থ সমালোচনা লিখেছেন সৈয়দ মনজুরভাই ও আমি। সৈয়দ আনোয়ারভাই, সুব্রত বড়ুয়াও বেশ কিছু আলোচনা লিখেছেন। সকল আলোচনা সম্পাদক নির্মম হাতে কাটাছেঁড়া করে একেবারে আলাদা ধারালো এক রূপ দিতেন। এই সময়ই আমি প্রথম জানতে পারি কী অসাধারণ সম্পাদনাশক্তি মনজুরে মওলার।\nশ্রাবণ প্রথম সংখ্যা বের হয় একটি স্লোগান নিয়ে, ‘এই শ্রাবণের বুকের মাঝে আগুন আছে।’ প্রথম সংখ্যাটি অনেক পাঠকের মাঝে সাড়া জাগায়। এরপর দ্বিতীয় সংখ্যার পরিকল্পনা শুরু হয়। এই পত্রিকা বের করতে প্রকাশক আনোয়ার হোসেন খানের শ্রম ছিল অনেক। বিজ্ঞাপন, প্রেসের কাজ, এছাড়া তরুণ গল্পকার মোস্তফা পান্না অসাধারণ যত্নের সঙ্গে প্রুফ দেখতেন এবং প্রেসের বিভিন্ন দায়িত্ব পালন করতেন। দ্বিতীয় সংখ্যাটির পরিকল্পনা করা হয় রবীন্দ্রনাথের একশত পঞ্চাশ বছর পূর্তি উপলক্ষে। তাই রবীন্দ্রনাথবিষয়ক ঢাকায় প্রকাশিত সকল বইয়ের আলোচনা এতে স্থান দেওয়ার চেষ্টা করা হয়। আর ’৬১ সালে রবীন্দ্রশতবর্ষ উপলক্ষে ঢাকায় যে-কমিটি হয়েছিল এবং তাদের সেই উৎসবের ওপর একটি দীর্ঘ লেখা সংবাদপত্র ঘেঁটে আমরা তৈরি করেছিলাম। আমরা কয়েকজন এই কাজ করি, খণ্ড খণ্ড লেখা মনজুরে মওলা একত্র করে নিজে সম্পাদিত একটি রূপ দেন। আর সেই কমিটির প্রধান অধ্যাপক খান সারোয়ার মুরশিদের একটি দীর্ঘ সাক্ষাৎকার নেওয়া হয়। মনজুরে মওলা নিজে আমাদের সবার কাছে সম্ভাব্য প্রশ্ন চান সাক্ষাৎকারের। আমি ও বাকি কয়েকজন প্রশ্ন দিলে তিনি লিখিত প্রশ্নের তালিকা আমাকে দিয়ে অধ্যাপক মুরশিদের কাছে পাঠান। বেশ কয়েকদিন আমি অধ্যাপক মুরশিদের সঙ্গে দেখা করে তাঁর লেখা সাক্ষাৎকারটি সংগ্রহ করি। আমাদের বিবেচনায় বাংলাদেশের সাহিত্য এবং কিছুটা জাতীয়তাবাদী আন্দোলনের ইতিহাসে রবীন্দ্রশতবার্ষিকী আইয়ুবের বিরুদ্ধে দাঁড়িয়ে উদ্যাপন একটি উল্লেখযোগ্য ঘটনা। আমরা খবরের কাগজের সংবাদ ঘেঁটে সেই উৎসব নিয়ে যে-নিবন্ধ তৈরি করি সেটিও আজকের পাঠকদের কাছে খুব আকর্ষণীয় বলেই আমার মনে হয়। আমাদের রবীন্দ্রচর্চার এই ইতিহাস আজ অনেকেই বিস্মৃত হয়েছেন। এই সংখ্যার জন্য মনজুরে মওলা ভাবছিলেন রবীন্দ্রবিশেষজ্ঞ আবু সয়ীদ আইয়ুবকে নিয়ে একটি প্রবন্ধ ছাপতে। কিন্তু সেরকম কাউকে আমরা পাইনি। একদিন মনজুরে মওলা বললেন, ‘আকা, এটি আপনি লিখুন।’ আমি আকাশ থেকে পড়লাম! আইয়ুব আমার প্রিয়তম লেখকদের একজন, কিন্তু তাঁকে নিয়ে লেখার সাহস আমার কোনোদিন হয়নি। তাই আমি এড়াতে চেয়েছিলাম। কিন্তু মওলার কাছ থেকে এড়ানো যে কী ভীষণ কঠিন তা আমি জানতাম। যা হোক আমি একটা লেখা দাঁড় করালাম। কিন্তু মনজুরে মওলা তাতে নির্মম ছুরি চালালেন। আবার লিখতে কিছু পরামর্শ দিলেন। এভাবে লেখাটি আমি সাতবার লিখেছিলাম, সাতবার মনজুরে মওলা তা পরিমার্জন করেছিলেন। আমার জীবনে কোনো একটি লেখা নিয়ে আমি কোনোদিন এত পরিশ্রম করিনি। যা হোক লেখাটি সেই সংখ্যায় ছাপা হয়েছিল। আমাদের সম্পাদকীয় সিদ্ধান্ত অনুযায়ী লেখকের নামহীন। যদিও তিনি লেখাটি আমার গ্রন্থে নেওয়ার অনুমতি দিয়েছিলেন পরে। এভাবেই শ্রাবণ আমাদের দেশের সাহিত্য পত্রিকার ইতিহাসে সামান্য হলেও কিছুটা ভূমিকা রেখেছিল নতুন ধরনের পত্রিকা হিসেবে।\nশ্রাবণ পত্রিকা বের করার সময়ের কয়েকটি বছরের উল্লেখযোগ্য ঘটনার একটি এবং আমার কাছে খুব মূল্যবান তাহলো, এই পত্রিকার কাজ বিষয়ে আমাদের কয়েকজনের নিয়মিত সভার পর অধিকাংশ দিন আমরা আড্ডায় বসতাম দু-তিনজন। আমি, সৈয়দ মনজুরভাই, কবি মনজুরে মওলা এবং মাঝেমধ্যে আনোয়ার হোসেন খান। মনজুরে মওলা এবং আনোয়ারভাই পূর্বাণী হোটেল থেকে দামি মুরগির মাংসের পেটিস আনাতেন, সঙ্গে অপূর্ব কফি। এ-সময়টাতে আমাদের সাহিত্যবিষয়ক আড্ডা শুরু হতো। অনেকদিন সে-আড্ডা কয়েক ঘণ্টা চলত। পররাষ্ট্র মন্ত্রণালয়ের ইপিতে, বা সচিবালয়ে তাঁর দফতরে, সব সময় বিকেল বা সন্ধ্যায়। সেখানেই মনজুরে মওলা আমাদের সমকালীন সাহিত্য নিয়ে আলোচনা করতেন। আর আলোচনা হতো তাঁর প্রিয় ইংরেজি সাহিত্য নিয়ে। অনেকটা সময় জুড়ে থাকত এলিয়ট ও ইয়েটস এবং অন্যান্য কবির লেখা বিষয়ে। একদিন তিনি তাঁর শিক্ষক অধ্যাপক খান সারোয়ার মুরশিদ যে অসাধারণ পড়াতেন ইয়েটস তা বলতে গিয়ে তিনি বললেন, ‘He could take the discussion to an unimaginable philosophical height!’ সৈয়দ মনজুরভাইও এই আলোচনায় অংশ নিতেন। তাঁদের দুজনের কাছে এখানেই আমি সবচেয়ে বেশি শিখেছি। আলোচনার একটি বিশেষ দিক ছিল তরুণ লেখকদের লেখা বিষয়ে। আমি জানতাম সৈয়দ মনজুরভাই আমাদের বয়সী একেবারে কিশোর-তরুণদের লেখাও পড়েন, কিন্তু মনজুরে মওলাও যে ভীষণ তীক্ষ্ণ চোখে তরুণ লেখকদের লেখা নিয়মিত পড়েন তা আমি জানতাম না। এই আড্ডাগুলোতেই তিনি মাঝেমধ্যে অনেক তরুণ কবির সঙ্গে কবি তুষার দাশের কবিতা ও গদ্য নিয়ে কথা বলতেন। সে-সময়ে তুষারের কবি আহসান হাবীবের ওপর দীর্ঘ গবেষণামূলক বই নিঃশব্দ বজ্র বেরিয়েছে। আমার খুব প্রিয় সেই বই। মনজুরে মওলা তুষারের কবিতা ও সেই বইটি নিয়ে অনেক কথা বলেছেন আর তাঁর ভালো লাগার কথা জানিয়েছেন আমাদের। বুঝতে পারতাম তিনি খুব মনোযোগ দিয়ে আমাদের সমকালীন সাহিত্য এবং তরুণ লেখকদের লেখা নিয়মিত পড়েন। এর অনেক বছর পর ঢাকায় তাঁর বাড়িতে এক সন্ধ্যায় আড্ডায় তিনি কবি সরকার আমিন এবং কবি কাজল বন্দ্যোপাধ্যায়ের লেখা নিয়েও অনেক কথা বলেছেন আমাকে ও কবির খানভাইকে। সেবার ২০১৫ সালে আমি বছর দেড়েকের জন্য একটা গবেষণার কাজে সিঙ্গাপুর যাই। আমাদের তরুণ শ্রমিকরা যারা সিঙ্গাপুর ও মালয়েশিয়ায় কাজ করেন তাদের নিয়ে একটি এথনোগ্রাফিক গবেষণার কাজ। তিনি এই কাজ নিয়ে খুঁটিয়ে খুঁটিয়ে জিজ্ঞেস করেন। আমি আর কবিরভাই সামান্য পানাহারের ফাঁকে ফাঁকে তাঁর পড়ার ঘরে বসে সেই সন্ধ্যায় জানালাম, আমি আমাদের Constitution Making-এর দুর্বলতাগুলো নিয়ে অনেক বছর ধরে একটু একটু করে কাজ করছি, কিন্তু সংসদ ভবনের লাইব্রেরিটা আর যদি পাকিস্তানের পার্লামেন্টের লাইব্রেরিটায় কাজ করা যেত তাহলে বইটা শেষ করতে পারতাম। আমাদের শাসনতন্ত্রকে সবাই খুব প্রশংসা করেন, কিন্তু একটি সদ্য স্বাধীন হওয়া গণতান্ত্রিক রাষ্ট্রের শাসনতন্ত্র হিসেবে এর ত্রুটিগুলো নিয়ে কেউই তেমন ভালো আলোচনা করেননি, বা গবেষণা করেননি। বিশেষ করে আমাদের শাসনতন্ত্রে সম্পত্তি আইন, বিবাহ আইন এবং ধর্মের সীমাবদ্ধতা কীভাবে গণতান্ত্রিক অধিকারকে ক্ষুণ্ন করে, নারীর সমঅধিকারকে ক্ষুণ্ন করে সে-বিষয়ে। এসব নিয়ে সেই সন্ধ্যায় তাঁর সঙ্গে আমার ও কবিরভাইয়ের অনেক কথা হয়। তিনি সঙ্গে সঙ্গে ঢাকায় ফিরে কাজ শুরু করতে বললেন। আমি গরম একেবারে সহ্য করতে পারি না, তাছাড়া ঢাকায় কাজ করা সত্যিই খুব কষ্টের জানালাম। তিনি সঙ্গে সঙ্গে বললেন, তাঁর বাড়িতে অনেক ঘর খালি পড়ে আছে, তিনি একটিতে এসি লাগিয়ে পরিপূর্ণ কাজের উপযোগী করে দেবেন আমাকে, তবু আমি যেন দ্রুত শুরু করি কাজ। বিষয়টা আমাকে ভীষণ স্পর্শ করেছিল। কবিরভাইও বলেছিলেন, আমি যেন ওখানে থেকেই কাজ করি। সংসদ লাইব্রেরিতে কাজের সব ব্যবস্থা মনজুরে মওলা নিজে করবেন। সিদ্ধান্ত নিই আমি সিঙ্গাপুর থেকে ফিরে ঢাকা যাব কয়েক বছরের জন্য, এসব ভাবতে ভাবতেই সময় গড়িয়ে গেল। এরপর প্রতিবছর ঢাকা গেলে তাঁর বাড়িতে সন্ধ্যায় ডাকেন আমাকে ও কবিরভাইকে। আমি আর কবিরভাই নিভৃতে বসে আড্ডা দিই, তাঁর কথা শুনি, পান ও সান্ধ্য আহার করি। শেষবার ২০১৯ সালে গেলে তিনি বললেন, এবার কয়েকজন পছন্দের মানুষ ডাকবেন আমাকে নিয়ে। কাজলদা, কবি তুষার দাশ এবং কবি সরকার আমিনকে ডাকলেন। আমি আর কবিরভাই, সঙ্গে নিয়ে যাই আমার অনুজপ্রতিম বন্ধু অধ্যাপক হামীম কামরুল হককে। সেই সন্ধ্যাটি ছিল সত্যিই অসাধারণ। বহুদিন আমাদের স্মৃতিতে থাকবে।\nঢাকায় দশ বছরের সরকারি চাকরিজীবনে হাজারটা প্রতিকূলতায় তিনি ও সচিব আতাউল হক ছিলেন আমার সারাক্ষণের সহায়। সেসব প্রতিকূল দিনের কথা আমার স্মৃতিকথায় বিস্তারিত লেখার ইচ্ছে আছে। তাঁর সাহিত্য, বিশেষ করে কবিতা এবং কিছু প্রবন্ধ, বিশেষ করে রবীন্দ্রনাথবিষয়ক প্রবন্ধ নিয়ে একসময় অবশ্যই লিখব আশা করি।\n১৯৯৩ সালের এপ্রিল মাস, আমি আর কাজী সালাউদ্দিন আকবর মাত্র টেলিভিশন বার্তা বিভাগ থেকে বদলি হয়ে ডিএফপি মানে ফিল্মস অ্যান্ড পাবলিকেশন্সে যোগ দিয়েছি। একদিন আমি আর সালাউদ্দিন এবং কবি খালেদা এদিব চৌধুরী – তিন সহকর্মী বসে কথা বলছি, হঠাৎ সচিবালয় থেকে একজন কর্মচারী একটা বড় হলুদ খামে একটা ভারী পাণ্ডুলিপি আমাকে দিয়ে গেলেন। আমি খুলে দেখি সেটি একটি ছোট চিঠিসহ পাঠিয়েছেন কবি মনজুরে মওলা। এটি ছিল টিএস এলিয়টের মার্ডার ইন দ্য ক্যাথিড্রালের অনুবাদ। তিনি আমাকে অনুরোধ করেছেন মূলের সঙ্গে মিলিয়ে পড়ে দেখতে এবং অন্য কোনো পরামর্শ থাকলে জানাতে। আমি কয়েকদিন ধরে কষ্ট করে পড়ি। আমি যেহেতু ক্লাসরুমে এলিয়ট পড়িনি, সবটাই নিজে নিজে পড়া। ছাত্রজীবনে আমি তেমন ক্লাস করিনি, তাই এলিয়ট বা ইয়েটস ও অন্যান্য আধুনিক ইংরেজি কবিতা বিশেষ করে দুই যুদ্ধের মধ্যবর্তী সময়ের ইংরেজি কবিতা আমি খুব ভালো করে শিখেছি তিনজন শিক্ষকের কাছে। তাঁরা হলেন – কবি মনজুরে মওলা, কবি রফিক আজাদ এবং কথাশিল্পী সৈয়দ মনজুরুল ইসলাম। সবই আড্ডা বা বিভিন্ন ঘরোয়া আলোচনার মাধ্যমে। তাঁরাই আমাকে বিভিন্ন বই দিয়েছেন সে-সময়ের কবিতা বোঝার জন্য। সত্তরের মাঝামাঝি সময়ে রফিকভাই আমাকে হেলেন গার্ডনারের দ্য আর্ট অফ টি এস এলিয়ট বইটি পড়তে বলেন, যা আমি সংগ্রহ করে খুব ভালো করে পড়ার চেষ্টা করি। এরপর অধ্যাপক মঞ্জু জৈনের এলিয়টকে নিয়ে লেখা বইটি পড়েও মুগ্ধ হয়েছি, যা আমি কবি মনজুরে মওলাকে পাঠিয়েছিলাম নিউইয়র্ক থেকে।\nআমি গির্জায় খুন দেখে কবি মনজুরে মওলাকে পাঠিয়েছিলাম। কিন্তু মার্জিনে অনেক মন্তব্যের মধ্যে একটি মন্তব্য লিখেছিলাম যে, বিলেতের ‘চার্চ স্টেট বিতর্কের’ সঙ্গে এলিয়টের এই লেখার কোনো সম্পর্ক আছে কি না তা যেন তিনি ভেবে দেখেন। এর মাস তিনেক পর আমি দেশ ছেড়ে নিউইয়র্ক চলে আসি। কিন্তু ১৯৯৯ সালে আমি মনজুরে মওলার একটি দীর্ঘ চিঠি পাই, তাতে তিনি জানিয়েছেন আমার সেই মার্জিনে মন্তব্যের কথা এবং আমি যেন ‘চার্চ স্টেট বিতর্ক’ বিষয়ে বিস্তারিত লেখা বা বই লাইব্রেরি ঘেঁটে তাঁকে পাঠাই। আমি তখন সমাজবিজ্ঞানের ছাত্র। আমি নিউ স্কুলে আমার অধ্যাপকদের মধ্যে যাঁরা ‘সোশিওলজি অফ রিলিজিয়ন’ বিষয়ে পণ্ডিত, সেই অধ্যাপক হোজে ক্যাসানোভা ও অধ্যাপক এরাটোর পরামর্শ অনুযায়ী এ-বিষয়ে বেশ কিছু প্রবন্ধ ফটোকপি করে এবং কয়েকটি বই সংগ্রহ করে তাঁকে পাঠাই, যা তিনি পরে গির্জায় খুনের ভূমিকা লেখা বা অন্য বিষয়ে ব্যবহার করেছিলেন বলে জানিয়েছেন।\nচাকরি থেকে অবসর নিয়ে মনজুরে মওলা ২০০৪ সালে কিছুদিনের জন্য নিউইয়র্ক আসেন সপরিবারে বেড়াতে। তখন আমি আমার ছাত্রজীবনের একেবারে শেষ পর্যায়ে, অভিসন্দর্ভ লেখার সঙ্গে সঙ্গে অধ্যাপনা করি আর একটা সাপ্তাহিক কাগজে, খণ্ডকালীন কাজ করি। সেবার কবি মনজুরে মওলাকে নিয়ে আমি কয়েকটি দিন সারাদিন বইয়ের দোকান ও মিউজিয়ামে ঘুরে কাটিয়েছিলাম। এত দীর্ঘ সময় ধরে সারাদিন আমি তাঁর সঙ্গে একান্তে কোনোদিন কাটাইনি আগে। প্রায় প্রতিদিন পুরনো বইয়ের দোকান Strand-এ কয়েক ঘণ্টা কাটিয়ে আমরা ইউনিয়ন স্কয়ারে বার্নস অ্যান্ড নোবেলে যেতাম। সেখানে বইয়ের দোকানের মধ্যে একটি ছোট রেস্তোরাঁ আছে, সেখানে বসে মাঝেমধ্যে মনজুরে মওলা এস্প্রেসো কফি খেতে ভালোবাসতেন। এভাবে দিনে কয়েকবার কফি ও লাঞ্চ সেরে আমরা সারাদিন বইয়ের দোকানে কাটিয়েছি। মাঝেমধ্যে নিচে নেমে কোনো রেস্তোরাঁয় সামান্য আহার ও আড্ডা। এভাবেই আমাদের পুরো একটা সপ্তাহ শুধু\nবইয়ের দোকানে এবং মমাসহ কয়েকটি মিউজিয়ামে কাটানো হয়েছে। এমনকি একদিন তিনি নিউইয়র্কের ফোক মিউজিয়ামে যেতে চাইলে আমরা সেখানে গিয়েও কয়েক ঘণ্টা কাটিয়েছি। একদিন ইউনিয়ন স্কয়ারে কফি খেতে খেতে বলেছিলাম, পাশের রাস্তাতেই আমার বিশ্ববিদ্যালয়, যদি দেখতে চান চলুন। তিনি সঙ্গে সঙ্গে রাজি হলেন। আমাদের সমাজবিজ্ঞান বিভাগ নয়তলায়। সেখানে তাঁকে আমার কয়েকজন অধ্যাপকের সঙ্গে পরিচয় করিয়ে দিই। তিনি আমার অভিসন্দর্ভ ও গবেষণার সুপারভাইজার অধ্যাপক এরাটোর সঙ্গে আড্ডায় মেতে ওঠেন। এরাটো তাঁকে তাঁর ছাত্রজীবনের কথা বলেন, মনজুরে মওলা তাঁর হার্ভার্ডের ছাত্রজীবনের অনেক গল্প করেন। মনজুরে মওলা অধ্যাপক সামুয়েল হান্টিংটনের সঙ্গে তাঁর ক্লাসরুমের স্মৃতি বলেন, যা এই দুই বিদগ্ধ মানুষ খুবই উপভোগ করেন। অনেকটা সময় নিউ স্কুলে কাটিয়ে ফেরার সময় অধ্যাপক এরাটো কবি মনজুরে মওলাকে তাঁর লেখা সিভিল সোসাইটি নামক বিশালাকার বইটি স্বাক্ষর করে উপহার দেন। নিউইয়র্কের এই একটি সপ্তাহের দীর্ঘ সময় তাঁর সঙ্গে কাটানোর সময়ই আমি মানুষ কবি মনজুরে মওলাকে ভিন্নভাবে চিনতে সমর্থ হই।\nবাবা-মায়ের একমাত্র সন্তান মওলা ছেলেবেলা থেকে ভীষণ নাজুক ছিলেন শারীরিকভাবে। তাঁর পিতা ছিলেন আলীগড়ের ছাত্র। বেশ ধার্মিক এবং ভীষণ নীতিপরায়ন মানুষ। তাঁর জন্মের আগে তাঁর বাবা-মা কয়েকটি সন্তান হারান জন্মের পরপর। এরপর তাঁর মা প্রায় পাগলের মতো হয়ে আজমীর শরিফ যান আশীর্বাদ নিতে। এরপর মওলার জন্ম, নাম রাখা হয় মনজুরে মওলা। এসব গল্প তিনি আমাকে নিউইয়র্কের একান্ত আড্ডায় জানিয়েছেন, যা সাধারণত এই রাশভারী মানুষটির কাছে কেউ কোনোদিন শোনেননি। নিজের বাবা-মায়ের প্রতি ভীষণ দুর্বল ছিলেন মনজুরে মওলা।\nকবি মনজুরে মওলার সঙ্গে প্রায় পঁয়তাল্লিশ বছরের স্মৃতি, কিন্তু নিউইয়র্কের একটি সপ্তাহ প্রায় সারাদিন তাঁর সঙ্গে কাটানোর স্মৃতিই এই মানুষটির অন্তরকে জানার জন্য আমার সবচেয়ে সহায়ক হয়েছিল। আমার ধারণা, তাঁর পেশা আমলাতন্ত্র তাঁকে মানুষের কাছে ভুলভাবে উপস্থাপিত করেছে, কিন্তু ভীষণ কোমল এবং মানবিক এই হৃদয়ের হদিস আমাদের পাঠকরা খুব বেশি পাননি, যার ছবি তাঁর কবিতা এবং রবীন্দ্রবিষয়ক প্রবন্ধগুলোর মাঝে ছড়িয়ে আছে। তাঁর কবিতা নিয়ে আমার ভিন্নভাবে লেখার ইচ্ছে আছে।\nগত কয়েক মাস ঘন ঘন ফোন করতেন গভীর রাতে, অনেকক্ষণ ধরে কথা বলতেন শ্রাবণ নতুন করে বের করার পরিকল্পনা নিয়ে, আমাকে সার্বক্ষণিকভাবে এর সঙ্গে থাকতে প্রায় নির্দেশ দিলেন। আমি বলেছি, যেহেতু আমি দীর্ঘ সময়ের জন্য দেশে ফিরছি শিগগির, তাই এটা করতে অসুবিধা হবে না। আমাকে বইয়ের তালিকা করতে দায়িত্ব দিয়েছিলেন। আর কয়েকজনের ওপর বিশেষ প্রবন্ধ লেখার পরিকল্পনা করতে বলেছিলেন। শ্রাবণের তিনটি সংখ্যা একত্রে বই আকারে বের হবে শিগগির জানালেন। সকল সহযোগী সম্পাদক একটি করে সম্পাদকীয় লিখবেন, সবারটি নিয়ে প্রকাশক একটি লেখা হিসেবে গ্রন্থে সংযোজন করবেন। আমার লেখাটি যেন সপ্তাহখানেকের মধ্যে তাঁকে ই-মেইল করি। তিনি ফোনে আমার সময় ভোররাতে ঘণ্টার পর ঘণ্টা কথা বলতেন। একটি সম্ভাব্য তালিকা দিলেন আমাকে যাঁদের ওপর প্রবন্ধ লিখতে হবে, প্রয়োজনে কাউকে কাউকে দিয়ে লেখাতে হবে। এঁদের মধ্যে সবচেয়ে গুরুত্বপূর্ণ একটি লেখা লেখানোর চেষ্টা করতে হবে সিরাজউদ্দৌলাকে নিয়ে। নবাব সিরাজউদ্দৌলা সম্পর্কে তাঁর মতে আমরা বলতে গেলে কিছুই জানি না। এছাড়া অধ্যাপক জিল্লুর রহমান সিদ্দিকী, অধ্যাপক খান সারোয়ার মুরশিদ, আবু মহামেদ হাবিবুল্লাহর নাম তালিকায় লিখে রাখতে বললেন, তাঁদের নিয়ে প্রবন্ধ লেখার জন্য। আরেকটি বই সংগ্রহ করে আমাকে পড়ে লেখা প্রস্তুত করতে বললেন, সেটি হলো বিখ্যাত আমলা পি এ নাজিরের আত্মজীবনী। আমি তাঁর কথা অনুযায়ী তালিকাটি লিখে রাখলাম এবং শ্রাবণ নিয়ে আমার লেখাটি সপ্তাহখানেকের মধ্যে তাঁকে ই-মেইল করব জানালাম। এটিই ছিল তাঁর সঙ্গে আমার শেষ দীর্ঘ টেলিফোন আলাপ এবং এটিই ছিল আমার ওপর তাঁর শেষ নির্দেশ। এর দিন-তিনেক পরই কবিরভাই জানালেন তাঁকে হাসপাতালে ভর্তি করা হয়েছে। প্রায় প্রতিদিন মেসেঞ্জারে বা ফোনে তাঁর সংবাদ দিতেন কবিরভাই। আমার ভয় ছিল তিনি আর ফিরবেন কি না।\nতাঁর সঙ্গে গত পঁয়তাল্লিশ বছরের স্মৃতির কথা মনে হলে বুকের মধ্যে তীব্র ব্যথা বোধ করি। অনেক কথা মনে পড়ে। আশির দশকের গোড়ায় মাটি হেরে যায় নিয়ে ঢাকার একটি পত্রিকায় গ্রন্থ-সমালোচনা লিখেছিলাম। ভীষণ খুশি হয়েছিলেন। মাঝে মাঝে বই পাঠাতে বলতেন। কিছুদিন আগে টিএস এলিয়টের কাব্য ও নাটক সমগ্রের একটি বিশেষ সংস্করণ চেয়েছিলেন। সেটি পাঠিয়েছিলাম লেখক মাহবুব তালুকদারের হাতে। সেটিই আমার পাঠানো শেষ বই। আর যে-বইগুলো সংগ্রহ করে রাখলাম তা আর পাঠানো হলো না। বছর বারো-চোদ্দো আগে এলিয়টের Murder in the Cathedral-এর কয়েকটি সংস্করণ নিউইয়র্কের একাধিক বিশ্ববিদ্যালয়ের লাইব্রেরি থেকে ফটোকপি করে পাঠিয়েছিলাম তাঁর গবেষণার জন্য। আমি জানতাম না তিনি ঢাকা বিশ্ববিদ্যালয়ে এলিয়ট বিষয়ে পিএইচ.ডি করছেন। কিছুই বলেননি। কিন্তু এলিয়টের বিভিন্ন লেখা এবং বিশেষ করে মার্ডার ইন দ্য ক্যাথিড্রালের একাধিক সংস্করণ বিষয়ে বিরামহীন খোঁজ করার অনুরোধ করে ই-মেইল করতেন প্রায় সপ্তাহে দু-তিনবার। এর মধ্যে একটি দুষ্প্রাপ্য ১৯৩৬ সালের মার্ডার ইন দ্য ক্যাথিড্রাল সংস্করণ পাঠাতে জরুরি চিঠি পাঠালেন। আমি অনেক লাইব্রেরি খুঁজে সেটি সংগ্রহ করে আবু ধাবিতে তাঁর মেয়ের ঠিকানায় পাঠাই ফটোকপি। কিন্তু ঠিকানা ঠিক লেখার পরও সেটি ফেরত আসে। তিনি তখন আবুধাবিতে। আমি ফোনে তাঁকে জানাই। এর কয়েকদিন পর সৈয়দ মনজুরভাই নিউইয়র্ক থেকে ঢাকা যান, আমি তাঁর হাতে ফেরত আসা সেই বইটির ফটোকপি পাঠিয়ে দিই। খুব খুশি হয়ে প্রাপ্তিসংবাদ জানিয়েছিলেন। তাঁর সৌজন্যবোধ আমাদের সত্যিই বিস্মিত করত। বছর কয়েক আগে এক চিঠিতে জানান, তিনি সুধীন্দ্রনাথ দত্তের একটি কবিতা নিয়ে একটি বই লিখেছেন, বাংলা একাডেমি থেকে বের হচ্ছে, আমাকে উৎসর্গ করতে চান, আমার অনুমতি চেয়েছেন। বিষয়টি আমাকে এত বেশি স্পর্শ করেছিল যা তাঁকে লিখতে পারিনি। কিছুদিন আগে আরেকবার বিস্মিত হয়েছিলাম যখন তিনি পিএইচ.ডি ডিগ্রি পাওয়ার পর লিখেছেন একটি চিঠি, তাঁর সেই অভিসন্দর্ভে যাদের প্রতি কৃতজ্ঞতা জানিয়েছেন নাম উল্লেখ করে, তাদের মধ্যে আমার নাম উল্লেখ করেছেন তাঁর গবেষণার জন্য বইপত্র সংগ্রহ করে দেওয়ার জন্য। বিষয়টি পড়ে চোখ আর্দ্র হয়ে আসে। আপাত গাম্ভীর্যের আড়ালে, দাপুটে আমলার বর্মের নিচে এক কোমল কবিহৃদয় ছিল মানুষটির। ভালোবাসার ছিলেন ভীষণ কাঙাল, ভালোও বাসতেন বন্ধুদের গভীরভাবে, কিন্তু বোঝা যেত না, বুঝতে দিতেন না! আমি তাঁর বুকের উত্তাপ কিছুটা পেয়েছিলাম। কী অসাধারণ সৌজন্যবোধ ছিল মানুষটির! মানুষ মনজুরে মওলার প্রতি আমার ঋণ অপরিশোধ্য, তাঁর ভালোবাসা যা পেয়েছি তা এই ক্ষুদ্র জীবনে এক উজ্জ্বল ধন আমার!


নন্দিরগাঁও ইউনিয়নের পৌনে ৫ কোটি টাকার বাজেট ঘোষনা\n.: 10 May 2017 : সমৃদ্ধ বাংলাদেশ :.\nগোয়াইনঘাট (সিলেট) থেকে সংবাদদাতা সিলেটের গোয়াইনঘাট উপজেলার নন্দিরগাঁও ইউনিয়ন পরিষদের চেয়ারম্যান এস কামরুল হাসান আমিরুল ২০১৭-২০১৮ অর্থ বছরের বাজেট ঘোষনা করেছেন। নন্দিরগাঁও ইউনিয়ন পরিষদ মিলনায়তনে আয়োজিত উম্মুক্ত বাজেট আলোচনায় সভাপতিত্ব করেন ইউনিয়ন পরিষদের চেয়ারম্যান এস কামরুল হাসান আমিরুল । গোয়াইনঘাট প্রেসক্লাব সভাপতি এম.এ মতিনের পরিচালনায় উম্মুক্ত বাজেট প্রকাশ অনুষ্ঠানে প্রধান অতিথির বক্তব্য রাখেন গোয়াইনঘাট উপজেলা নিবার্হী অফিসার মোঃ সালাহউদ্দিন। বাজেট প্রকাশ অনুষ্ঠানে চেয়ারম্যান এস কামরুল হাসান আমিরুল ৪ কোটি ৮৯ লÿ ৬২ হাজার ২২৭ টাকার বাজেট ঘোষনা করেন। তিনি পূর্ববর্তী বছরের জের নগদ ২ লÿ ১৮ হাজার ৫৪৭ টাকা, বসত বাড়ির বার্ষিক মূলের উপর কর ৩ লÿ টাকা, ব্যবসা, পেশা, জীবিকার উপর কর ১ লÿ টাকা, স্থানীয় অনুদান ২ লÿ টাকা, উত্তরাধিকারী সনদ হতে আয় ১ লÿ টাকা, লাইসন্সে/ ব্যবসার ধরন অনুযায়ী ৫ লÿ টাকা, ইজারা বাবত ২ লÿ টাকা, খোয়ার নিলাম ৭২ হাজার টাকা, এডিপি ১০ লÿ টাকা টিআর কাবিটা/ অতি দরিদ্র কর্মসংস্থান প্রকল্প হতে ৮০ লÿ টাকা, চেয়ারম্যান/মেম্বার সম্মানী ভাতা ৩ লÿ টাকা, সচিব গ্রাম পুলিশ বেতন ৯ লÿ ৫০ হাজার টাকা, ভিজিডি/ভিজিএফ নগদ টাকা হতে ৩৯ লÿ ২১ হাজার ৬৮০ টাকা, জন্ম মৃত্যু নিবন্ধন ফি ৫০ হাজার টাকা, ভূমি হ¯Íান্তর কর ১/ বাবত ৫ লÿ টাকা, হাট বাজার ইজারা হতে ৫০ হাজার টাকা, বিভিন্ন এনজিও হতে ৩ কোটি টাকা আয় দেখান। এছাড়া ইউনিয়নের সামাজিক নিরাপত্তা, স্বাস্থ্য, শিÿা, চেয়ারম্যান ও ইউ.পি সদস্যের ভাতা, স্যানিটেশন, কৃষি, যোগাযোগ সহ বিভিন্ন প্রকল্প বা¯Íবায়নে উলেøখিত বাজেটের ব্যয় দেখান। প্রধান অতিথির বক্তব্যে গোয়াইনঘাট উপজেলা নির্বাহী অফিসার মোঃ সালাহউদ্দিন বলেন, প্রকাশিত বাজেট নন্দিরগাঁও ইউনিয়নের জনকল্যাণমূখী। তিনি প্রতিটি ওয়ার্ড পর্যায়ে প্রকল্প গ্রহণে সকলের অংশ গ্রহণ নিশ্চিত করণে কাজ করার আহŸান জানান। হোল্ডিং টেক্স উত্তোলনে সকলকে এগিয়ে আসার মাধ্যমে সরকারী রাজস্ব বৃদ্ধি করণে নিজেদের অংশদারীত্ব বজায় রাখতে তিনি আহŸান জানান। উম্মুক্ত আলোচনায় অংশগ্রহণ করেন পর্বতপুর সরকারী প্রাথমিক বিদ্যালয়ের প্রধান শিÿক ফারুক আহমদ সিপন, বিশিষ্ট ব্যবসায়ী ফারুক আহমদ, ইউনিয়ন পরিষদের প্যানেল চেয়ারম্যান মোঃ নিজাম উদ্দিন, স্বাস্থ্য সহকারী অলক চৌধুরী, প.প পরিদর্শক আব্দুল হান্নান, ব্যবসায়ী নিশি কান্ত পাল, ইউ.পি সদস্য আজির উদ্দিন, ইব্রাহিম আলী, আপ্তাব আলী, রহিম উদ্দিন, রইছ মিয়া, আয়শা বেগম, রহিমা বেগম, দশই বালা প্রমুখ।


ব্লগ একাত্তর | রাজাকার আদেলের সন্তানকে হকি ফেডারেশনে বসিয়েছেন পাপন!\nসময়ঃ জানুয়ারি ২৩, ২০১৮ (মঙ্গলবার) রাত ১২:৫৮\n১৪ই আগস্ট, ২০০০ সাল। স্বাধীন বাংলাদেশের মাটিতে পাকিস্তানের জাতীয় দিবসে পুরোনো ঢাকার আরমানিটোলার এক বাড়ীতে উত্তোলিত হয় পাকিস্তানী পতাকা! শুনতে অদ্ভুত শোনালেও তখন আসলে এই দেশে পাকিস্তানী সমর্থক এতো বেশি ছিল যে এমন হওয়াটা খুব একটা অস্বাভাবিক ছিল না। কিন্তু ৩০ লাখ শহীদের রক্তে ভেজা জমিনে এতো বড় ধৃষ্টতা মেনে নিতে পারলেন না স্থানীয় ওয়ার্ড আওয়ামী লীগের তৎকালীন সহ সভাপতি কামাল হোসেন। তীব্র প্রতিবাদে ফেটে পড়লেন, দলীয় কর্মীদের নিয়ে মিছিলও বের করলেন তিনি।\nএর ফলে পরদিন দেশের সকল জাতীয় দৈনিক এবং নিউজ চ্যানেলে খবরটি প্রচারিত হলো। চারিদিকে যখন প্রতিবাদের ঝড়, তখন আরমানিটোলার সেই বাড়ি থেকে বেরিয়ে এলো বাড়ীর দুই সন্তান, একজনের নাম জোবায়েদ আদেল এবং অন্যজনের নাম তারেক আদেল। দল-বল নিয়ে তারা প্রতিবেশী কামাল হোসেনের বাড়ি ঢুকে ১৪ই আগস্ট পাকিস্তানের পতাকা উত্তোলন করার প্রতিবাদ করার অপরাধে গুলি চালায় কামাল হোসেনের উপর।\nঘটনাস্থলেই নির্মমভাবে নিহত হন কামাল, গুলি করা হয়েছিল তার ভাই নাজির হোসেনের উপরেও, কিন্তু সৌভাগ্যবশত তিনি বেঁচে যান। দিনটা ১৫ই আগস্ট, ১৯৭৫ সালের এই দিনে বঙ্গবন্ধু সপরিবারে নিহত হয়েছিলেন, যাদের মধ্যে ছিলেন আরেক কামাল।\nকামাল হোসেনের জায়গায় যদি সেদিন শেখ কামাল থাকতেন, তিনিও ঠিক একইভাবে প্রতিবাদ করতেন! কিন্তু পাকিস্তানীদের ষড়যন্ত্রে ও এ দেশীয় বেঈমানদের বুলেটে ২৫ বছর আগে অসময়ে শেখ কামাল চলে গেলেও তার অসমসাহসী প্রতিবাদী রূপটা যেন ভর করেছিল কামাল হোসেনের ভেতরে, দেশপ্রেম অদ্ভুত এক কো-ইন্সিডেন্স তৈরি করেছিল সেদিন, তাই পাকিস্তানী পতাকা ওড়াবার তীব্র প্রতিবাদ করার অপরাধে নির্মমভাবে নিহত হয়েছিলেন কামাল হোসেন, তাকে নিজ হাতে গুলি করে হত্যা করে তারেক আদেল।\nআসুন এবার জেনে আসা যাক খুনী তারেক আদেল এবং তার ভাই জোবায়েদ আদেলের পরিচয়। এরা দুজন হচ্ছে একাত্তরে পাকিস্তানীদের সহযোগী, গণহত্যাকারী ও গণহত্যায় মদদদাতা পূর্ব পাকিস্তানের গভর্নর আবদুল মোনায়েম খানের নাতি। তাদের বাবা জাহাঙ্গীর আদেল মোনায়েম খানের জামাই এবং সেই নির্লজ্জ ও জঘন্য বাস্টার্ড যে বঙ্গবন্ধুকে হত্যার পর খুনী জিয়ার আমলে ডেপুটি মেয়র নির্বাচিত হয়, এবং তার শ্বশুর কুখ্যাত গণহত্যাকারী দেশদ্রোহী আবদুল মোনায়েম খানকে হত্যা করা ১২ বছর বয়সী কিশোর মুক্তিযোদ্ধা মোজাম্মেল হক বীর প্রতীককে স্বাধীন বাংলাদেশে অবর্ণনীয় কষ্ট আর যন্ত্রণা দিয়েছে, তিলে তিলে তার জীবনটা বিষময় করে তুলেছে।\nএই জাহাঙ্গীর আদেল ৫০টির বেশী মামলা ঠুকে দেয় মোজাম্মেলের বিরুদ্ধে, তার উপর চলে অমানুষিক হয়রানি। এক পর্যায়ে এই বীর মুক্তিযোদ্ধাকে স্বাধীন বাংলাদেশে রাজাকারের জামাইয়ের দেওয়া মামলায় জেল খাটতে হয়। ফলে এক পর্যায়ে তিনি দেশ ছাড়তে বাধ্য করা হয়। ৭৬-এর দিকে তিনি জার্মানিতে রাজনৈতিক আশ্রয় নিয়ে চলে যান। দেশে ফেরেন ১৯৮৩ সালে। তখন তিনি ভাটারা এলাকার চেয়ারম্যান নির্বাচিত হন। এরপরেও এই জাহাঙ্গীর আদেল তার পিছু ছাড়েনি, সুযোগ পেলেই ক্ষতি করার চেষ্টা করেছে সে মুক্তিযোদ্ধা মোজাম্মেল হকের।\nআরো অদ্ভুত ব্যাপারটা হচ্ছে এই জাহাঙ্গীর আদেল যুদ্ধাপরাধ ও গণহত্যা-গণধর্ষণের অপরাধে ফাঁসিতে ঝোলা কুখ্যাত নরপিশাচ রাজাকার সালাউদ্দিন কাদের চৌধুরীর চাচাশ্বশুর। সেই জাহাঙ্গীর আদেলের ছেলে তারেক আদেল এবং জোবায়েদ আদেল পাকিস্তানী পতাকা উত্তোলনের প্রতিবাদ করায় দিনেদুপুরে গুলি করে মেরে ফেলে আওয়ামী লীগের একজন ওয়ার্ড সহ সম্পাদকের, অথচ সবচেয়ে জঘন্য পরিহাস হচ্ছে এরপরেও তাদের কিচ্ছু হয়নি!\nহ্যাঁ, ভুল শোনেননি। এতোটাই ক্ষমতাধর এই আদেল পরিবার যে, তারেক আদেল কামাল হোসেনের বুকের বাম পাশে ৮টি গুলি করেছিল, সেটার ব্যালিস্টিক রিপোর্ট এবং চাক্ষুষ স্বাক্ষী থাকার পরেও ২০০১ সালে ক্ষমতায় আসা বিএনপি-জামায়াতের দেশদ্রোহী জোট সরকারের আমলে আদালত থেকে তারা বেনিফিট অফ ডাউট লাভ করে, স্বসম্মানে মুক্তি পায়।\nব্যালিস্টিক রিপোর্টে প্রমাণ হয়েছিল যে, জাহাঙ্গীর আদেলের লাইন্সেন্স করা রাইফেলের বাম ব্যারেল দিয়ে আটটি বুলেট বেরিয়ে ঝাঁঝরা করে দিয়েছিল কামাল হোসেনের বুক। গুলি চালিয়েছিল তারেক আদেল। এরপর সেদিন ভাগ্যক্রমে বেঁচে যাওয়া নাজির হোসেন ভাই হত্যার বিচার চালাতে গিয়ে রীতিমত সর্বসান্ত হয়েছেন, মামলার খরচ চালাতে বিক্রি করেছেন দুটো বাড়ী। তবুও আজ ১৮ বছর পেরিয়ে গেলেও ভাই হত্যার বিচার পাননি, আজো তারেক আর জোবায়েদ ঘুরে বেড়াচ্ছে মুক্তবাতাসে।\nএবার আপনাদের এই ইতিহাসের আরো স্ট্রেঞ্জার অংশগুলো শোনাবো। অজস্র অর্থ-বিত্তের মালিক জাহাঙ্গীর মোহাম্মদ আদেল পঁচাত্তর পরবর্তী সময়ে নির্বাচন করেছিল ধানমন্ডি এলাকা থেকে, তার মত একটা কুখ্যাত দেশদ্রোহী জনপ্রতিনিধিও নির্বাচিত হয়েছে, এবং তার দুই সন্তান গত কয়েকদিন আগে স্বাধীন বাংলাদেশে হকি ফেডারেশনের সদ্য ঘোষিত অ্যাডহক কমিটিতে।\nযে কমিটিতে জায়গা পাননি রফিকুল ইসলাম কামাল, মামুনুল রশীদের মত দেশবরেণ্য হকি লিজেন্ডদের জায়গা হয়নি। মজার ব্যাপার হচ্ছে এতে স্বাধীন বাংলাদেশ ফুটবল দলের সদস্য এবং বর্তমান অ্যাডহক কমিটির সহ-সভাপতির কোন আপত্তি নেই। তিনি স্পষ্ট জানিয়েছেন যে, এখানে মুক্তিযুদ্ধবিরোধী অনেকেই থাকলেও এখন সেটা নিয়ে আলোচনা করার কোন স্কোপ নাই। কি অদ্ভুত না?\nএবার আমাদের এই স্ট্রেঞ্জার ট্রুথের সবচেয়ে স্ট্রেজেস্ট অংশ! কে বানিয়েছে এই কমিটি, জানতে নিশ্চয়ই আপনাদের ভয়ংকর কৌতূহল হচ্ছে। জাতীয় ক্রীড়া পরিষদের এই দায়িত্ব থাকলেও এই কমিটি গঠনের পেছনে মূল ভূমিকা পালন করেছেন বেশ কিছুদিন ধরে জাতীয় হকির দায়িত্ব নেওয়া বিসিবি প্রেসিডেন্ট নাজমুল হাসান পাপন।\nকি, ধাক্কা খেলেন? মেলাতে পারছেন না তো? দেশের ক্রিকেটে নাজমুল হাসান পাপনের ভুমিকা অনস্বীকার্য, খাজা রহমতউল্লাহর মৃত্যুর পর হকিকে নতুন জীবন দান করার জন্য নানা উদ্যোগ নিয়েছেন তিনি, তাতেও বিন্দুমাত্র প্রশ্ন নেই।\nকিন্তু এটা তিনি কি করলেন? যার বাবা জিল্লুর রহমান বঙ্গবন্ধুর অন্যতম সহচর হিসেবে এই দেশের মুক্তিসংগ্রামে অসামান্য ভূমিকা রেখেছেন, মা আইভী রহমান সারাটা জীবন রাজপথে আন্দোলন সংগ্রামে গৌরবজ্জ্বল ছিলেন, এমন অসাধারণ সৎ এবং গণমানুষের কল্যাণে রাজনীতি করা দুজন মানুষের সন্তান হিসেবে, স্বাধীন বাংলাদেশের সাবেক প্রেসিডেন্টের সন্তান হিসেবে, মুক্তিযুদ্ধের পক্ষের শক্তির একজন প্রতিনিধি হিসেবে কিভাবে কোন যুক্তিতে তিনি কুখ্যাত রাজাকার ফ্যামিলির দুজন দেশদ্রোহী খুনীকে হকির অ্যাডহক কমিটির সদস্য করলেন?\nএর সাথে আরো জড়িত ছিলেন বাংলাদেশ হকির ফেডারেশনের বর্তমান অ্যাডহক কমিটির সাধারণ সম্পাদক আবদুস সাদেক খান। তিনি নতুন করে নির্বাচনের জন্য তফসিল জারি না করে অনেকটা গায়ের জোরে এই কমিটি তোইরিতে ভূমিকা পালন করেছেন। তাদের এই কর্মকাণ্ড নতুন প্রজন্মের কাছে কি বার্তা দেবে?\nঅনেকেই এখানে তার এই কাজকে ডিফেন্ড করতে আসতে পারেন এই বলে যে যেহেতু আদেল পরিবার প্রচণ্ড প্রভাবশালী, সম্পদশালী, শক্তিশালী, তাই হয়তো পাপন মনে করেছেন যে তাদের কমিটিতে রাখলে হকিতে গতিশীলতা আসবে, হয়তো আদেলের পরিবারের পুরো ইতিহাস তাকে কেউ জানায়নি, তাই তিনি এই ভুল করেছেন।\nএই যুক্তির বিপরীতে কেবল একটাই কথা থাকে, সেটা হচ্ছে পাকিস্তানেও অনেক সম্পদশালী আছে, এখন কি আমরা হকিরতে গতিশীলতা আনতে পাকিস্তান থেকে তাদের নিয়ে আসবো? যদি উত্তর না হয়, তাহলে কেন একটা চিহ্নিত পাকিস্তানপ্রেমী রাজাকার যুদ্ধাপরাধীর পরিবার, যারা স্বাধীন বাংলাদেশে পাকিস্তানের চাঁদ-তারা পতাকা ওড়ানোর ধৃষ্টতা দেখাতে পারে, আবার এর প্রতিবাদ করলে একজন মুক্তিযুদ্ধের পক্ষের প্রতিবাদী কণ্ঠস্বরকে নিস্তব্ধ করে দিতে পারে, সেই খুনীদের নতুন করে পুনর্বাসন করার স্পর্ধা দেখাই আমরা?\nকিভাবে পাপন সাহেব তার মায়ের রক্তের উপর পাড়া দিয়ে মুক্তিযুদ্ধের পক্ষের প্রতিনিধি হয়ে রাজাকারদের উত্তরসূরীদের পুনর্বাসন করেন? তিনি কি একবারও ভেবে দেখেছেন যে তিনি কি করছেন?\nমিস্টার পাপন, অনতিবিলম্বে এই অ্যাডহক কমিটি বাতিল ঘোষণা করে নতুন করে নির্বাচনের জন্য তফসিল জারির ব্যবস্থা করুন। ১৮ বছর ধরে ঝুলে থাকা মুক্তিযুদ্ধের পক্ষের প্রতিবাদী কন্ঠস্বর কামাল হোসেনের হত্যা মামলার বিচারের পথ সুগম করুন। আপনার সকল ভালো কাজ, আপনার রক্ত, অতীত গৌরব এভাবে রাজাকারের উত্তরসূরীদের তোষণ ও পুনর্বাসনে নষ্ট হয়ে যেতে দেবেন না।\nআপনার বাবা-মায়ের সম্মান এভাবে মাটিতে মিশিয়ে দেবেন না। প্রধানমন্ত্রী যেখানে আপ্রাণ চেষ্টা করছেন মুক্তিযুদ্ধের চেতনায় একটা স্বনির্ভর বাংলাদেশ গড়তে, সেখানে প্রধানমন্ত্রীর আস্থার মানুষ হয়ে মুক্তিযুদ্ধবিরোধী পাকিস্তানী শক্তিকে প্রতিষ্ঠিত হবার সুযোগ দিয়ে তার সাথে বেইমানি করবেন না।\nআপনার মা আইভী রহমানকে যে গ্রেনেডগুলো দিয়ে পৈশাচিকভাবে মেরে ফেলা হয়েছিল, সেগুলো কোন দেশ থেকে এসেছিল, সেটা এভাবে ভুলে যাবেন না। তার রক্তের উপর পাড়া দিয়ে মোনায়েম খানের নাতিদের সাথে হাত মেলাবেন না, প্লিজ!\nপঠিত ৫২৫৩ লাইক ০ প্রিয় ০\n২৪ জানুয়ারি ’১৮ রাত ০১:১০\nএত লজ্জা রাখি কই?


অর্থনীতির মন্দা কাটানোর জন্য কী করছে সরকার, বন্দি অবস্থাতেই কটাক্ষ চিদম্বরমের - TheWall\nদ্য ওয়াল ব্যুরো : আইএনএক্স মিডিয়া কেসে তিহাড় জেলে বন্দি আছেন প্রাক্তন অর্থমন্ত্রী পি চিদম্বরম। সেখান থেকেই অর্থনীতির হাল নিয়ে তিনি কটাক্ষ করেছেন মোদী সরকারকে। এসম্পর্কে তিনি পরিবারের সদস্যদের নিজের বক্তব্য জানিয়েছিলেন। তাঁরা চিদম্বরমের নামে টুইট করেছেন। তাতে তিনি বলেছেন, অর্থনীতির অবস্থা নিয়ে আমি গভীর উদ্বিগ্ন। সরকারের উদ্দেশে তাঁর প্রশ্ন, মন্দা কাটানোর জন্য কী উদ্যোগ নেওয়া হচ্ছে?\nচিদম্বরমের কোথায়, অর্থনীতির এই অবস্থায় সবচেয়ে ক্ষতিগ্রস্ত হচ্ছেন গরিব ও মধ্যবিত্তরা। মানুষের আয় কমছে, চাকরির সুযোগ সৃষ্টি হচ্ছে আগের চেয়ে কম, ব্যবসা-বাণিজ্যও কমেছে। নতুন বিনিয়োগ হচ্ছে না। এর পরেই প্রাক্তন অর্থমন্ত্রী প্রশ্ন করেছেন, এই মন্দা থেকে বেরিয়ে আসার জন্য সরকার কী প্ল্যান করছে?\n৭৩ বছরের চিদম্বরমকে ১৪ দিন জেল হাজতে রাখতে নির্দেশ দিয়েছে বিশেষ সিবিআই আদালত। তার আগে তিনি সিবিআই হেফাজতে ছিলেন ১৫ দিন। আদালত তার পরেও তাঁকে জামিন দিতে রাজি হয়নি। বন্দি অবস্থায় চিদম্বরমের টুইটার অ্যাকাউন্ট চালু আছে। এর আগেও তিনি অর্থনীতির মন্দা ও তাঁর বিরুদ্ধে দুর্নীতির অভিযোগ নিয়ে মন্তব্য করেছেন। সেই সঙ্গে উল্লেখ করেছেন, পরিবারের মাধ্যমে তাঁর টুইটার অ্যাকাউন্ট চালু আছে।\nগত ৩ সেপ্টেম্বর সাংবাদিকরা তাঁকে দুর্নীতির অভিযোগ নিয়ে প্রশ্ন করেন। জবাবে চিদম্বরম শুধু বলেন, ফাইভ পার্সেন্ট। তিনি আইএনএক্স দুর্নীতি নিয়ে মন্তব্য না করে অর্থনীতি নিয়ে সরকারকে কটাক্ষ করেছিলেন। এপ্রিল থেকে জুন অবধি ত্রৈমাসিকে অর্থনীতির বিকাশ হয়েছে পাঁচ শতাংশ হারে। চিদম্বরম সেকথাই সাংবাদিকদের মনে করিয়ে দেন।\nসিবিআইয়ের অভিযোগ, ২০০৭ সালে কেন্দ্রে অর্থমন্ত্রী থাকাকালীন বিধি ভেঙে আইএনএক্স মিডিয়াকে বিদেশি বিনিয়োগ পাইয়ে দিয়েছিলেন। ২০১৭ সালের ১৫ মে সিবিআই ওই মামলায় চার্জশিট দেয়। তাতে চিদম্বরমের ছেলে কার্তিও অভিযুক্ত ছিলেন। চিদম্বরম অবশ্য বরাবরই বলে এসেছেন, রাজনৈতিক প্রতিহিংসা চরিতার্থ করার জন্যই তিনি ও তাঁর ছেলের বিরুদ্ধে মামলা করা হয়েছে।\nFinance MinisterINX media caseP Chidambaram\nমোদীর পাওয়া উপহার এ বার অনলাইনে বিক্রি হবে, দাম দু’শো থেকে আড়াই লাখ টাকা\nনীতিপুলিশি তো বটেই,তবে এ বার পুলিশের নীতিশিক্ষা মা বাবাদের…


এরদোগানের বিশাল বিজয় : নতুন যুগে তুরস্ক | এরদোগানের বিশাল বিজয় : নতুন যুগে তুরস্ক |\nআবু লাবিব মুহাম্মদ ইউনুস | June 27, 2018\nআরো পড়ুন : নির্বাচিত হলে যে ক্ষমতা পাবেন এরদোগান\nপ্রেসিডেন্ট পদে লড়ছেন এরদোগান। তবে এবার সময় একটু অন্যরকম। ভোটের মাধ্যমে অনুমোদিত প্রেসিডেন্টের জন্য বেশ কিছু নতুন ক্ষমতা বলবৎ হবে। এ নির্বাচনে এরদোগানের জেতার সম্ভাবনা রয়েছে। পুনর্বার প্রেসিডেন্ট নির্বাচিত হলে যে ক্ষমতা পাবেন এরদোগান-\n১. মন্ত্রী ও ভাইস প্রেসিডেন্টসহ সরকারি ঊর্ধ্বতন কর্মকর্তাদের সরাসরি নিয়োগ দেয়ার ক্ষমতা ২. দেশের আইনি ব্যবস্থায় হস্তক্ষেপ করার ক্ষমতা ৩. জরুরি অবস্থা ঘোষণার ক্ষমতা এছাড়া প্রধানমন্ত্রীর পদ বিলুপ্ত করতে পারবেন তিনি।\nনির্বাচনে ছয়জন প্রেসিডেন্ট প্রার্থী রয়েছেন। কেউ যদি ৫০ শতাংশের বেশি ভোট পান, তিনিই প্রেসিডেন্ট হবেন। তবে কেউই যদি ৫০ শতাংশ ভোট নিশ্চিত করতে না পারেন, ৮ জুলাই দ্বিতীয় রাউন্ডের ভোট অনুষ্ঠিত হবে।\nএবারের তুরস্কের নির্বাচন মূলত দুটি জোটে বিভক্ত হয়ে পড়েছে। একটি পিপলস অ্যালায়েন্স। এখানে আছে এরদোগানের একে পার্টি, ন্যাশনালিস্ট মুভমেন্ট পার্টি ও গ্রেট ইউনিটি পার্টি। অপরটি ন্যাশনাল অ্যালায়েন্স। এছাড়া চারটি দল আছে- শক্তিশালী রিপাবলিকান পিপলস পার্টি, ফ্যালিসিটি পার্টি, আই পার্টি ও ডেমোক্রেটিক পার্টি। নির্বাচনে একটি বড় সুবিধা হল, এরদোগান পিপলস অ্যালায়েন্সের একক প্রার্থী। অন্যরা নিজ নিজ পার্টি থেকে দাঁড়িয়েছেন। রিপাবলিকান পিপলস পার্টির প্রার্থী মুহাররেম ইন্সে এরদোগানের জন্য হুমকি হতে পারেন।\nএই মুহূর্তে এরদোগানের পক্ষে-বিপক্ষে ৫৫-৪৫ শতাংশ। গত নির্বাচনেও তিনি সামান্য ব্যবধানে বিজয়ী হয়েছিলেন। তাই সঙ্গত কারণেই এই নির্বাচন খুবই গুরুত্বপূর্ণ। এর মাধ্যমে বোঝা যাবে, এরদোগান ও তার আন্তর্জাতিক পলিসি থাকবে, না নুতনভাবে অন্য কিছু হবে। অনেক জেনারেল, পুলিশ অফিসার, সিভিল সার্ভিসের লোকজন ও সাধারণ সরকারি কর্মচারী দেশ ছেড়েছেন। তাদের শক্তি কতটুকু তাও পরিস্ফুট হবে এই নির্বাচনে, মানুষ ইসলাম না সেকুলারিজম চায় তাও নির্ধারিত হবে এবার।\nদেশের মানুষ কি সত্যিই পরিবর্তন চায়, তার ভোট হবে এবার। এরদোগান ও তার দল আবার নির্বাচিত হলে তুরস্কে নতুন সিস্টেম পূর্ণাঙ্গভাবে চালু হবে। দেশে ইসলামিকায়ন অভিযান জোরদার হবে। এরদোগান চান, তার রাজনৈতিক কর্মসূচি সঠিক কিনা, তা জনগণ চূড়ান্তভাবে নিরূপণ করুক। অবশ্য জনগণ এপ্রিল ২০১৭ সালে রেফারেন্ডামের মাধ্যমে তার প্রতি সমর্থন দিয়েছিলেন।\nএরদোগান ভিশন ২০২৩-এর রূপরেখা দিয়েছেন। তিনি বিশ্বের সেরা ১০টি আর্থিকভাবে সমৃদ্ধ দেশের মধ্যে স্থান করার ঘোষণা দিয়েছেন। এই প্রস্তাবে যোগাযোগ, কৃষি, জ্বালানি ও স্বাস্থ্য খাতে ইতিমধ্যে প্রচুর উন্নয়ন হয়েছে। আর মাত্র পাঁচ বছরের মধ্যে প্রতিশ্র“ত উন্নয়ন কর্মসূচি শেষ করতে চান। বিরোধী দল এরূপ বিস্তারিত কোনো উন্নয়ন কর্মসূচি দিতে পারেনি।\nএরদোগান, এরদোগানের বিশাল বিজয়, এরদোগানের বিশাল বিজয় : নতুন যুগে তুরস্ক, নতুন যুগে তুরস্ক আন্তর্জাতিক সংবাদ No Comments &#১৮৭; Print this News\n« ৭টি মসজিদ বন্ধ করে দেয়ার ঘোষণা অস্ট্রিয়ার (Previous News)\n(Next News) স্বীকৃতি পাচ্ছে ফিলিস্তিন! »


তৃণমূল কংগ্রেস জোর করে ২ টি গ্রাম পঞ্চায়েত দখলে রেখেছে দাবি শুভেন্দুর - Bengali Oneindia\nতৃণমূল ও তৃণমূলের নেতাদের বিরুদ্ধে ক্রমাগত আক্রমণ শানাতে শুরু করে দিয়েছেন সদ্য বিজেপিতে যোগদানকারী শুভেন্দু। মমতা শিবিরের বিরুদ্ধে ফুঁসে উঠে একাধিক ইস্যুতে তিনি তাঁর প্রাক্তন দলের বিরুদ্ধে দুর্নীতির অভিযোগে সরব। এবার 'ভোট লুঠ ' নিয়ে বক্তব্য রাখতে শুরু করে ক্রমাগত তৃণমূলকে কাঠগড়ায় দাঁড় করাতে শুরু করলেন শুভেন্দু অধিকারী।\nদুটি জেলা পরিষদ জোর করে দখলে রাখছে তৃণমূল!\nশুভেন্দু অধিকারী ঝাড়গ্রামের সভায় তৃণমূলের বিরুদ্ধে একাধিক দাবিতে সরব হতে গিয়ে , প্রসঙ্গ তোলেন ভোট লুঠের। আর সেই সূত্র ধরে তিনি বলেন, জঙ্গলমহলে ২০১৮ সালের পঞ্চায়েত নির্বাচনে দুটি জেলা পরিষদ জোর করে আটকে রেখেছে তৃণমূল। শিশিরপুত্র শুভেন্দুর দাবি, যদিও এই ঘটনা জঙ্গলমহলের বুকে বেশিদিন চলতে পারবে না।\nভোট লুঠ নিয়ে বিস্ফোরক শুভেন্দু\nশুভেন্দু অধিকারী বলেন, পঞ্চায়েত ভোটে জঙ্গলমহল এলাকায় কীভাবে ভোট লুঠ হয়েছে, তা সকলের জানা। প্রসঙ্গ, বাঁকুড়া, পুরুলিয়া, ঝাড়গ্রাম, পশ্চিম মেদিনীপুর এলাকা জুড়ে থাকা জঙ্গলমহল এককালে শুভেন্দুর পর্যবেক্ষণে রেখেছিল তৃণমূল। আর সেই এলাকায় , ভোট লুঠ ঘিরে শুভেন্দু মুখ খুলতেই জল্পনার পারদ তুঙ্গে ওঠে।\n'মানুষের রায় পরিবর্তন'!\nশুভেন্দু বলেন, জঙ্গল মহল এলাকায় তৃণমূল কীভাবে ভোট লুঠ করে মানুষের দেওয়া রায়কে পরিবর্তন করেন দিয়েছিল। যার জেরে রাতারাতি দুটি জেলা পরিষদের দখলে রেখেছে তৃণমূল। শুভেন্দুর দাবি এটি অনৈতিক। এছাড়াও শুভেন্দু ঝাড়গ্রামে রবিবারের সভা থেকে দাবি করেন, বিভিন্ন কেন্দ্রীয় প্রকল্পের ও রাজ্যের প্রকল্পের টাকা আত্নসাৎ করতে ব্যস্ত তৃণমূল নেতারা।\n৪ টি এলাকায় বিজেপি তৃণমূলকে কত ভোটে হারাবে!\nশুভেন্দু ঝাড়গ্রামে নাম করে ৪ টি এলাকা উল্লেখ করেন নিজের বক্তব্যে। তিনি বলেন, নয়াগ্রাম, গোবীবল্লভপুর, বিনপুর,ঝাড়গ্রামে অন্তত ৫০ হাজার ভোটের ব্যবধানে তৃণমূলকে বিজেপি হারাবে। আর সেই অঙ্কেই আপাতত বিজেপি এগোচ্ছে বলে জানান শুভেন্দু।\nএদিকে, তৃণমূলের তরফে বলা হচ্ছে, যেহেতু শুভেন্দু নতুন বিজেপিতে যোগ দিয়েছেন, তাই এভাবে তিনি নিজের দলের কাছে প্রিয় হতে চাইছেন। শুভেন্দুর অভিযোগের কোনও সত্যতা নেই বলে দাবি তৃণমূলের।\nsuvendu adhikari bjp west bengal assembly election 2021 west bengal tmc তৃণমূল কংগ্রেস শুভেন্দু অধিকারী বিজেপি পশ্চিমবঙ্গ বিধানসভা নির্বাচন ২০২১ politics\nSuvendu Adhikari says2Zilla Parishad in 2018 Panchayat Polls forcibly occupied by TMC


Man lost his 64000 rupees to frauds while trying to transfer ten rupees - Anandabazar\nMan lost his 64000 rupees to frauds while trying to transfer ten rupees\n৬ নভেম্বর, ২০১৯, ০৩:২৪:১৭\nশেষ আপডেট: ৬ নভেম্বর, ২০১৯, ১২:৩৩:৪০\nমোবাইলে দশ টাকা চেয়ে ৬৪ হাজার খোয়া গেল\nদশ টাকা দিতে গিয়ে খোয়া গেল প্রায় ৬৪ হাজার টাকা!\nকেওয়াইসি করানোর জন্য মাত্র ১০ টাকা চাওয়া হয়েছিল। অভিযোগ, বেহালার বাসিন্দা ইন্দ্রনীল বন্দ্যোপাধ্যায় সেই টাকা ব্যাঙ্ক মারফত ট্রান্সফার করতেই তাঁর অ্যাকাউন্ট থেকে খোয়া গিয়েছে ৬৩ হাজার ৯৫১ টাকা! সোমবার সকালে বেহালা থানায় এমনই অভিযোগ দায়ের করেন ইন্দ্রনীল।\nযে ব্যক্তি নিজেকে বেসরকারি আর্থিক সংস্থার প্রতিনিধি হিসেবে পরিচয় দিয়ে ফোন করেছিলেন, তিনি অবশ্য মঙ্গলবারও ফোন করে ১০ টাকা চেয়েছিলেন। এ বার ওই ব্যক্তির অফিসের ঠিকানা জানতে চাইতেই তিনি ফোন কেটে দেন বলে দাবি ইন্দ্রনীলের। অপরিচিত নম্বর থেকে ফোন এলে নিজের ব্যাঙ্ক অ্যাকাউন্ট, ডেবিট বা ক্রেডিট কার্ডের তথ্য না জানাতে কেন্দ্র ও রাজ্যের তরফে রেডিয়ো, টিভি ও সংবাদপত্রে বারবার প্রচারও করা হচ্ছে।\nতাও কেন এই ভুল? বেসরকারি সংস্থার কর্মী বছর সাতচল্লিশের ইন্দ্রনীল বলেন, ‘‘আসলে ওই ব্যক্তির কথায় ভরসা করে ফেলেছিলাম।’’ যে বেসরকারি আর্থিক সংস্থার নাম করে ফোন করা হয়েছিল, ইন্দ্রনীল তার গ্রাহক। প্রথমে সেই ব্যক্তি তাঁকে ফোন করে মোবাইলে একটি অ্যাপ ডাউনলোড করতে বলেন। ওই ব্যক্তির কথা মতো অ্যাপ ডাউনলোড করার পরে তিনি কেওয়াইসি করতে বলেন। ফের সেই ব্যক্তি জানান, কেওয়াইসি করতে ১০ টাকা লাগবে এবং সেটা ব্যাঙ্কের অ্যাকাউন্টেই ট্রান্সফার করতে হবে। আর্থিক সংস্থার দফতরে গিয়ে ইন্দ্রনীল টাকা দিতে চাইলে ওই ব্যক্তি জানান, শুধুমাত্র ব্যাঙ্ক ট্রান্সফারের মাধ্যমে ওই টাকাটা দেওয়া যাবে।\nএর পরেই নিজের অ্যাকাউন্ট থেকে ১০ টাকা নির্দিষ্ট অ্যাকাউন্টে পাঠিয়েও দেন ইন্দ্রনীল। মঙ্গলবার তিনি বলেন, ‘‘ওই ফোনটা ছাড়ার পরে আমার আরও একটি ফোন আসে। সেই ফোনে কথা বলার ফাঁকে মোবাইলে পরপর ঢোকে অ্যাকাউন্ট থেকে টাকা তোলার বার্তা। দেখি, তত ক্ষণে প্রায় ৫০ হাজার টাকা তোলা হয়ে গিয়েছে।’’ ইন্দ্রনীলের দাবি, ব্যাঙ্কে যোগাযোগ করে লেনদেন বন্ধ করতে বলার ফাঁকেই আরও ১৪ হাজার টাকা তুলে নেওয়া হয়।


বিধাননগরে প্রার্থী হলেন সব্যসাচী, তালিকায় রয়েছে কৃষ্ণা চক্রবর্তীর নামও - Sabyasachi is the Candidate in Bidhannagore Municipal Corporation , Bangla News\nবাংলা নিউজ > বাংলার মুখ > কলকাতা > বিধাননগরে প্রার্থী হলেন সব্যসাচী, তালিকায় রয়েছে কৃষ্ণা চক্রবর্তীর নামও\nবিধাননগরে প্রার্থী হচ্ছেন সব্যসাচী দত্ত ফাইল ছবি (Twitter/ANI) (HT_PRINT)\nবিধাননগরে প্রার্থী হলেন সব্যসাচী, তালিকায় রয়েছে কৃষ্ণা চক্রবর্তীর নামও\n১ মিনিটে পড়ুন . Updated: 30 Dec 2021, 10:51 PM IST\nদলের একাংশের মতে, দলের বিরুদ্ধে বিদ্রোহ ঘোষণা করে বিজেপিতে ভিড়ে গিয়েছিলেন তিনি। এরপর ভোটে ধরাশায়ী হওয়ার পরে ফের ফেরৎ আসেন ঘরে।\nবিধাননগরে বড় চমক দিল তৃণমূল। গত কয়েকদিন ধরেই তৃণমূলের প্রার্থী তালিকাকে ঘিরে নানা জল্পনা চলছিল। বৃহস্পতিবার বিধাননগর পুরসভার শাসকদলের প্রার্থী তালিকা প্রকাশ হতেই দেখা গেল ৩১ নম্বর ওয়ার্ডে প্রার্থী করা হয়েছে সব্যসাচী দত্তকে। দলের একাংশের মতে, দলের বিরুদ্ধে বিদ্রোহ ঘোষণা করে বিজেপিতে ভিড়ে গিয়েছিলেন তিনি। এরপর ভোটে ধরাশায়ী হওয়ার পরে ফের ফেরৎ আসেন ঘরে। সেই সব্যসাচী দত্তকেই ফের প্রার্থী করল তৃণমূল। তবে কি এবার সব্যসাচী দত্ত মুখ হচ্ছেন তৃণমূলের? তবে এবার ২৭ জনই নতুন মুখ আনা হয়েছে।\nএদিকে ২০১৫ সালে নতুন করে বিধাননগর পুরসভা তৈরি হওয়ার পরে ওই বছরই অক্টোবর মাসে তৃণমূলের টিকিটে ভোটে জিতেছিলেন সব্যসাচী। এরপর মেয়রও হয়েছিলেন তিনি। কিন্তু ২০১৯ সালের লোকসভা ভোটের পরে তৃণমূলের সঙ্গে সব্যসাচীর দূরত্ব তৈরি হতে শুরু করে। এরপর নেতাজি ইন্ডোরে গেরুয়া শিবিরে যোগ দিয়েছিলেন তিনি। এরপর বিধানসভা ভোট। সেখানে তিনি পরাজিত হন সুজিত বসুর কাছে। এরপর গত ৭ অক্টোবর তিনি ফের যোগ দেন তৃণমূলে।\nপ্রার্থী তালিকা ঘোষণা হওয়ার পরে সংবাদ মাধ্যমের সামনে সব্যসাচী দত্ত বলেন, দীর্ঘ বছর ধরে আমি ভোটে লড়ছি। নিকাশি ব্যবস্থাকে উন্নত করার চেষ্টা করব। এর সঙ্গেই ২৯ নম্বর ওয়ার্ডে প্রার্থী হয়েছেন বিদায়ী মেয়র কৃষ্ণা চক্রবর্তী। ৩ নম্বর ওয়ার্ডে প্রার্থী হচ্ছেন প্রাক্তন ডেপুটি মেয়র তাপস চট্টোপাধ্যায়ের মেয়ে আরাত্রিকা ভট্টাচার্য। ৭ নম্বর ওয়ার্ডে প্রার্থী হচ্ছেন দেবরাজ চক্রবর্তী। তবে প্রাক্তন ফুটবলার শৈলেন মান্নার মেয়ে নীলাঞ্জনা মান্না বাদ গিয়েছেন এবার।\nSabyasachi Dutta Krishna Chakroborty TMC Candidate list


জুলাই 13, 2019 বাইনারি বিকল্প ফরেক্স কী লেখক মেহেরিমা খলিল 87816 দর্শকরা\nআপনি যদি আপনার পছন্দের বিষয়ে নিশ্চিত নন, তবে প্রথমে কয়েক সপ্তাহ পরে ধুয়ে যাওয়া টনিক ব্যবহার করুন। ভাল, যদি আপনি XM কারা দৃঢ়ভাবে সিদ্ধান্ত নিয়েছে, দোকানে যান। কিন্তু একটি সাধারণ সুপারমার্কেট নয়, কিন্তু একটি পেশাদার প্রসাধনী দোকান। আপনার চুলের স্বাস্থ্য সংরক্ষণ করবেন না। এবং সেখানে উপস্থিত তহবিল বিভিন্ন আয় মাত্রা মানুষের জন্য উদ্দেশ্যে করা হয়। অতএব, আপনি কি প্রয়োজন তা চয়ন করতে পারেন।\nপ্রোটোকল CredSSP প্রধান সুবিধা বিবেচনা করুন। প্রাথমিক উপরের অবস্থান – চার্টের সাধারণ অবস্থানকে নিচের দিকে নির্দিষ্ট সংখ্যক পিক্সেলে সরিয়ে নিন।\n১১। সৈয়দ অালী অাহসান কোন সময়কে “প্রায় শূন্যতার যুগ” বলেছেন? আপনার নিজস্ব সাইট তৈরি XM কারা করুন, তাদের অর্ঘ এবং মুনাফা সঙ্গে বিভিন্ন কোম্পানি এবং পরিষেবার অধিভুক্ত লিঙ্ক উপর রাখুন। যে সকল ব্যক্তি পেশাগতভাবে একচেটিয়াভাবে অধিভুক্ত উপার্জন মধ্যে বিশেষ পারদর্শীতা, কাছ থেকে 30 000 রুবেল প্রতি নিয়মিত আয়ের মাসে।\nবিনিয়োগের সময় 36 মাস থেকে বেশি হলে ঋণ তহবিলের উপর LTCG প্রযোজ্য। ইন্ডেক্সেশন বেনিফিট সহ ঋণ তহবিলের জন্য এলটিসিজি তে প্রযোজ্য ট্যাক্স হার 20%। সাধারণত, ঋণের তহবিলের উপর এসটিসিজি 36 মাসের কম সময়ের সাথে XM কারা প্রযোজ্য হয়। এসটিসিজি ট্যাক্স পৃথক ব্যক্তির ট্যাক্স বন্ধনী অনুযায়ী প্রয়োগ করা হয়। সুতরাং, যদি 33.33% সর্বোচ্চ ট্যাক্স স্ল্যাবের অধীনে একজন ব্যক্তি পড়ে তবে সে 33.33% কর প্রদান শেষ করবে। অতএব, এই ধরনের ব্যক্তিরা উপার্জনের পরিকল্পনাগুলি বেছে নিতে পারেন যেখানে তারা আয়কর 33.33% এর পরিবর্তে ডিডিটি হিসাবে শুধুমাত্র 28.84 শতাংশ অর্থ প্রদান করে। গুরুত্বপূর্ণ: আপনি প্রথমে হার্বিসাইড দিয়ে এলাকাটি চিকিত্সা করতে পারবেন না এবং তারপর খনন করবেন। সুতরাং আপনি স্থল নতুন আগাছা বীজ থেকে বাড়াতে।\nসিসিএন বিজ্ঞান ও প্রযুক্তি বিশ্ববিদ্যালয়ের সিভিল ইঞ্জিনিয়ারিং বিভাগের প্রভাষক মোশফিকুর রহমান গত ১৪ মে ভারতের চেন্নাই অ্যাপোলো হাসপাতালে চিকিৎসাধীন অবস্থায় মৃত্যুবরণ করেন। (ইন্না. রাজিউন)। 90 দিনের ওপরে অ্যাকাউন্টটি নিষ্ক্রিয় থাকলে এটি সংরক্ষণাগারে(আর্কাইভ) স্থান পাবে। তখন আপনি ট্রেডার্স অফিস বা ট্রেডিং টার্মিনালে লগইন করতে পারবেন না। ট্রেডার্স অফিসে প্রবেশের চেষ্টা চালানোর সময় একটি মেসেজ সামনে আসবে যে, অ্যাকাউন্টটি সংরক্ষণাগারে(আর্কাইভ) স্থান পেয়েছে এবং একটি অ্যাকাউন্ট সক্রিয়করণ অনুরোধ জমা করার জন্য একটি বাটন উপস্থিত হবে।\nআপনি কেন কিনতে বা বিক্রি করা উচিত তা জানা বাণিজ্য আদেশ স্থাপন করার জন্য একমাত্র প্রাসঙ্গিক তথ্য নয়। সোমবার, জানুয়ারি 25, 2016 উপর মার্ক জুকারবার্গ এর দ্বারা পোস্ট করা\nএকই XM কারা সময়ে এখন ক্রমবর্ধমান ব্যবসায়িক পরিকল্পনা একটি প্রবণতা, একটি ব্যবসা শুরু করতে ব্যর্থ হয়, উদ্যোক্তা পরীক্ষা করব PFO অবসান বা পি গুরুত্বপূর্ণ। Bitcoins জন্য ফ্রিল্যান্স।\nAndroid বা iOS স্মার্টফোনে অ্যাপ্লিকেশনের যেমন পার্স cryptocurrency। ক্লায়েন্টের আদেশের বিষয়ে কর্মচারী বা ব্রোকার-ডিলার কোম্পানির অন্যান্য বিভাগ কর্তৃক কোনও অপারেশন সম্পাদনের পক্ষে সিদ্ধান্তের বিষয়ে কোন তথ্য থাকলে ক্লায়েন্ট অর্ডারটি কার্যকর বা বাতিল না হওয়া পর্যন্ত সে একই স্বার্থে একইভাবে কাজ করার অধিকারী নয়। 2।\nকখনও কখনও অত্যধিক ঘুমের কারণটি একটি রোগ হতে পারে না, তবে অ্যালকোহল বা ওষুধের অত্যধিক খরচ হতে পারে। আমি অবশ্যই বলব যে এটি আমার উদ্দেশ্যমূলক XM কারা মতামত এবং এটি আপনার সাথে মিলিত হতে পারে না।


অনলাইনে জয়-ইমরান বাকযুদ্ধ -Deshebideshe\nঅনলাইনে জয়-ইমরান বাকযুদ্ধ\nঢাকা, ১৮ এপ্রিল- শফিক রেহমানকে নিয়ে সজীব ওয়াজেদ জয় এবং ইমরান এইচ সরকারের মধ্যে কথার তীর ছোড়াছুড়ি চলছেই। সজীব ওয়াজেদ জয়ের কথার পরিপ্রেক্ষিতে এবার ফেসবুকে নিজের বক্তব্য তুলে ধরেছেন ইমরান এইচ সরকার। সোমবার নিজের ফেসবুক পেইজে দেওয়া পোস্টে তিনি এই বিষয়ে বিস্তারিত জানিয়েছেন।\nএসময় তিনি দেশের কয়েকটি আলোচিত খুনের কথা টেনে লিখেন, এদেশে খুব গৎবাঁধা কিছু কথা বলা হয়। একটা খুনের বিচার চাইতে গেলেই কেউ কেউ বলে 'অমুক এটা করতো' আপনি খুনের বিচার চেয়ে তার সেই কাজকে সমর্থন করলেন! কারো মত প্রকাশের স্বাধীনতা নিয়ে বললেও একই প্রশ্ন। কারো সাথে সম্পূর্ণ ভিন্নমত পোষণ করেও যে তার অধিকারের জন্য লড়াই করা যায়, সরল এই বিষয়টি সমাজ থেকে একদম হারিয়ে যাচ্ছে। কোনো খুনের বিরুদ্ধে কিংবা কারো মত প্রকাশের স্বাধীনতার পক্ষে দাঁড়ানো মানে যে তার বক্তব্যের সাথে একমত হওয়া নয়, এই বোধটুকুও আমরা হারিয়ে ফেলছি। আমি আমার ওই স্ট্যাটাসে দেশে চলমান খুন-ধর্ষণের বিচার নিয়েও বলেছিলাম। এই বছরের প্রথম ৩ মাসেই দেশে প্রায় ১ হাজারের কাছাকাছি মানুষ খুন হয়েছে। কেউ কি বলতে পারবেন যে, এর একটি ঘটনার বিচার হয়েছে? কেনো, এদেশে প্রধানমন্ত্রীর সন্তান না হলে কি কেউ বিচার পাবে না? তনুর বাবা চতুর্থ শ্রেণীর কর্মচারী বলে কি তার বিচার পাওয়ার অধিকার নেই?’\nফেসবুককে নিজের মত প্রকাশের উন্মুক্ত মাধ্যম হিসেবে উল্লেখ করে ইমরান এইচ সরকার আরো লিখেন, আর আমার ফেসবুক? এটা তো জনতার গণমাধ্যম! আমার ফেসবুক সমাজের নির্যাতিত, বঞ্চিত, অসহায় মানুষের পক্ষে কথা বলে। সকল রক্তচক্ষুকে উপেক্ষা করেই অন্যায়-অবিচারের বিরুদ্ধে লড়াই অব্যাহত থাকবে। ভলতেয়ারের আমার প্রিয় কয়েকটি লাইন দিয়ে শেষ করছি... ‘আপনার সঙ্গে আমি একমত হতে পারবো না কিন্তু আমার সঙ্গে দ্বিমত পোষণ করার যে অধিকার আপনার আছে, সে অধিকার প্রতিষ্ঠা করার জন্য প্রয়োজন হলে আমি জীবন দিতেও প্রস্তুত।’


নেতৃত্ব তৈরির কারিগর এ কে এম নাজির আহমদ ~ আফগানীর খেরোখাতা\n৭ জানু, ২০২০\nজানুয়ারী ০৭, ২০২০ Ahmed Afgani No comments\nকিছু মানুষ আছেন যারা সামনে আসেন না, কিন্তু সামনে থাকা মানুষদের তৈরি করেন এমনই একজন হলেন নাজির আহমদ। লেখনী ও বক্তৃতার মাধ্যমে ছাত্র, শিক্ষক তথা সর্বস্তরের মানুষের চিন্তার পরিশুদ্ধি ঘটানোই যার যাবতীয় কর্মকাণ্ডের মূল লক্ষ্য, দুনিয়ার লোভনীয় বৈষয়িক আকর্ষণ থেকে নিজেকে মুক্ত রাখতে যিনি সদা সচেষ্ট, কুরআন হাদীস তথা ইসলামী সাহিত্যে যার রয়েছে গভীর পান্ডিত্য, যিনি দুনিয়ার ঝামেলায় মোটেই নিজেকে জড়াতে চান না, প্রতিনিয়ত যিনি নিজেকে গর্হিত কাজ থেকে বাঁচিয়ে চলার চেষ্টা করেন এবং আল্লাহর দ্বীন কায়েমের জন্য নিজেকে নিয়োজিত রেখেছেন, কথা ও কাজে মিল রেখে জীবনযাপন করছেন তিনি হলেন বিশিষ্ট ইসলামী চিন্তাবিদ অধ্যাপক নাজির আহমদ। কিছু মানুষ জন্মগ্রহণ করে যারা নির্লোভ, নিরহংকার, গোপনে থেকে আল্লাহ প্রদত্ত মেধা, যোগ্যতা, সততা ও শ্রম দিয়ে ইসলামী আন্দোলনের এই বাগানকে গড়ার কাজেই রত থাকেন। তেমনি একজন ক্ষণজন্মা ইসলামী ব্যক্তিত্ব অধ্যাপক একেএম নাজির আহমেদ।\nআল্লাহভীরু নেতা জীবনের শেষ মুহুর্ত পর্যন্ত নিজের দায়িত্ব ও কর্তব্য আঞ্জাম দিয়েছিলেন অক্ষরে-অক্ষরে। তাঁর দারসুল কুরআন এবং আসহাবে রাসূলের জীবনের উপরে আলোচনা সত্যিই ছিল ব্যতিক্রম। জামায়াতে ইসলামীর আমীর মাওলানা মতিউর রহমান নিজামীসহ অনেকেই ছিলেন তাঁরই হাতে গড়া মানুষ।\nঅধ্যাপক একেএম নাজির আহমদ ১৯৩৯ সালের ১৮ জানুয়ারি কুমিল্লা জেলার বরুড়া থানার অন্তর্গত আড্ডা ইউনিয়নের বোয়ালিয়া গ্রামের এক সম্ভ্রান্ত মুসলিম পরিবারে জন্মগ্রহণ করেন। তাঁর পিতার নাম- ওমর আলী ভূঁঞা এবং মাতার নাম- গোলাপ জাহান। তিনি নিজ গ্রামে পিতৃগৃহে প্রাথমিক শিক্ষা গ্রহণের পর স্থানীয় আড্ডা হাইস্কুলে তৃতীয় শ্রেণীতে ভর্তি হন। তিনি ছিলেন একজন মেধাবী ছাত্র। বরাবরই তিনি ক্লাসে প্রথম হতেন। ১৯৫৭ সালে প্রথম বিভাগেই ম্যাট্রিকুলেশন পরীক্ষায় উত্তীর্ণ হন। অতঃপর ১৯৫৯ সালে কুমিল্লা ভিক্টোরিয়া কলেজ থেকে দ্বিতীয় বিভাগে ইন্টারমেডিয়েট পাস করেন এবং ঢাকা বিশ্ববিদ্যালয় থেকে ১৯৬২ সালে ইংরেজি সাহিত্যে বি.এ. অনার্স ও ৬৩ সালে কৃতিত্বের সাথে এম.এ. পাস করেন। তিনি ঢাকা সেন্ট্রাল ল’ কলেজে আইন বিভাগে অধ্যয়ন করেন।\nইসলামী আন্দোলনে পদচারণা\nসমাজের মাঝে ইসলামের সুমহান আদর্শ পৌঁছে দেয়ার জন্য তিনি অগ্রভাগে থেকে ভূমিকা পালন করেছেন। নেতৃত্বের গুণাবলী সম্পন্ন ছাত্রনেতা তৎকালীন সময়ের সবচেয়ে জনপ্রিয় ইসলামী ছাত্র আন্দোলন ইসলামী ছাত্রসংঘের কেন্দ্রিয় সভাপতির দায়িত্ব পালন করেছেন। ঢাকা বিশ্ববিদ্যালয়ে অধ্যয়নকালে তিনি মুসলিম ছাত্র মজলিসের সভাপতি এ.কে.এম. হাবীবুর রহমান ও জেনারেল সেক্রেটারী শাহ আবদুল হান্নানের নিকট ইসলামী আন্দোলনের দাওয়াত পান। অতঃপর অধ্যাপক সাইয়্যেদ মুহাম্মদ আলী সাহেবের সংস্পর্শে আসেন। উল্লেখ্য সাইয়্যেদ মুহাম্মদ আলী তদানিন্তন ইসলামী ছাত্রসংঘের সভাপতি ছিলেন। উল্লেখ্য যে বিশ্ববিদ্যালয়ে অধ্যয়নকালে তার জীবনে সাইয়্যেদ সাহেব এক বিরাট প্রভাব ফেলেন এবং চিন্তার ক্ষেত্রে পরিবর্তন আনতে সক্ষম হন। মূলত সাইয়্যেদ মুহাম্মদ আলী ছিলেন তার ছাত্র ইসলামী আন্দোলনের শিক্ষাগুরু। প্রথমতঃ তিনি ১৯৬০ সালে মুসলিম ছাত্র মজলিসে যোগদান করেন, পরে ইসলামী ছাত্রসংঘে যোগ দেন। ‘৬২ সালে ছাত্র সংঘের সদস্য পদ লাভ করেন। ১৯৬৩ সাল থেকে ১৯৬৫ সাল পর্যন্ত তদানিন্তন পূর্বপাকিস্তান ইসলামী ছাত্র সংঘের সভাপতির দায়িত্ব পালন করেন। সে সময় ছাত্র অঙ্গনে ইসলামী আন্দোলনের কাজ চালিয়ে যাওয়ার জন্য ছাত্র হিসাবে আইন শাস্ত্র অধ্যয়ন অব্যাহত রাখেন। ১৯৬৫ সালের শেষ দিকে বৃহত্তর ইসলামী আন্দোলন জামায়াতে ইসলামীতে যোগদান করেন এবং’৬৬ সালেই সদস্য পদ লাভ করেন। অতপর ১৯৬৭ থেকে ১৯৭০ সাল পর্যন্ত বৃহত্তর কুমিল্লা জিলার আমীর হিসাবে দায়িত্ব পালন করেন।\n১৯৬৭ সালের ১২ নভেম্বর বরুড়া থানার অর্জুনতলার মিঞা বাড়ীতে তিনি বিবাহ করেন। তার স্ত্রীর নাম মনোয়ারা বেগম। তাদের ৩ ছেলে ও ২ মেয়ে।\nছাত্রজীবন শেষ হওয়ার পর তিনি নিজেকে শিক্ষকতা পেশায় নিয়োজিত করেন এবং ’৭৯ সাল পর্যন্ত বিভিন্ন কলেজে অধ্যাপনা করেন। কর্মজীবনে তিনি লক্ষ্মীপুর সরকারি কলেজ, কুমিল্লা ভিক্টোরিয়া কলেজ, কুমিল্লা কলেজ ও আবুজার গিফারী কলেজে অধ্যাপনা করেন। ১৯৭৯ সালের শেষভাগে ইসলামী গবেষণামূলক প্রতিষ্ঠান বাংলাদেশ ইসলামিক সেন্টারের পরিচালক হিসাবে যোগদান করেন এবং ইন্তেকালের আগ পর্যন্ত তিনি যোগ্যতা, দক্ষতা ও নিষ্ঠার সাথে সুষ্ঠুভাবে উক্ত দায়িত্ব পালন করে গেছেন।\nতিনি বাংলাদেশ জামায়াতে ইসলামীর অন্যতম নায়েবে আমীর এবং কেন্দ্রীয় মজলিসে শূরা, কেন্দ্রীয় কর্মপরিষদ, ও কেন্দ্রীয় নির্বাহী পরিষদ সদস্য। ১৯৬০ সালে ছাত্র জীবনেই ইসলামী আন্দোলনে জড়িত হন। তিনি ১৯৬৫ সাল থেকেই জামায়াতে ইসলামীর আন্দোলনে জড়িত ছিলেন। তিনি ১৯৬৭ সালে কুমিল্লা জেলা জামায়াতের আমীর নিযুক্ত হন। পরবর্তীকালে বাংলাদেশ জামায়াতে ইসলামীর সর্বশেষে ২০০৯ সাল থেকে নায়েবে আমীর হিসেবে মৃত্যুর পূর্ব মুহুর্ত পর্যন্ত দায়িত্ব পালন করেন। ১৯৭০ সালে তিনি প্রাদেশিক পরিষদে বরুড়া থেকে নির্বাচনে অংশগ্রহণ করেন। তিনি একজন প্রচার বিমুখ ব্যক্তি, বর্হিমুখী এবং রাজনৈতিক অঙ্গনে কাজের চেয়ে আদর্শ মানুষ গড়ার কাজে স্বীয় চিন্তা ও যাবতীয় কর্মকান্ডে নিজেকে ব্যাপৃত রেখেছেন বেশি।\nইসলামী আন্দোলনের কঠিন সময়ে তিনি সাহসী ভূমিকা পালন করার মাধ্যমে ঐতিহাসিক দৃষ্টান্ত স্থাপন করেন। আওয়ামী সরকারের জুলুম-নির্যাতনের শিকার হয়ে বাংলাদেশ জামায়াতে ইসলামীর আমীর মাওলানা মতিউর রহমান নিজামী সহ শীর্ষ পর্যায়ের নেতৃবৃন্দ যখন কারাগারে বাকী নেতৃবৃন্দ যখন মামলা-হামলার কারণে প্রকাশ্য ময়দানে আসতে পারছে না তখন মাঠে থেকে বঙ্গভবনে রাষ্ট্রপতির সাথে সাক্ষাৎ, রাজনৈতিক দলের নেতৃবৃন্দের সম্মানে ইফতার মাহফিল, কূটনীতিকদের সম্মানে ইফতার মাহফিল ও বিভিন্ন কর্মকান্ডে জামায়াতে ইসলামী মুখপাত্র হিসেবে ভূমিকা পালন করেন। তাঁর বক্তব্যের ভাষা ছিল সংক্ষিপ্ত, প্রচন্ড শক্তিশালী, বুদ্ধিদীপ্ত ও নেতা-কর্মীদের জন্য প্রেরণাদায়ক।\nমানুষের মন-মানসিকতা পরিবর্তন করে আদর্শ ও চরিত্রবান মানুষ গড়ার লক্ষ্যে তিনি অনকগুলো বই লিখেছেন। অধ্যাপক একেএম নাজির আহমদ ইসলামী সাহিত্যের অনবদ্য ভান্ডার গড়ে তুলেছেন। বড় বড় ইতিহাস ও জ্ঞানগর্ভ বিষয়সমূহ তিনি অতি সংক্ষেপে লিখেছেন। এটা তার বিরাট কৃতিত্ব যে, তিনি অতি বড় জিনিসও সংক্ষেপে পেশ করতে ও লেখার মাধ্যমে তুলে ধরতে পারেন। তাঁর লিখিত বইগুলো পড়লেই তা সহজে বুঝা যায়। বইগুলো হৃদয়গ্রাহী এবং চিন্তার পরিবর্তনের ক্ষেত্রে খুবই সহায়ক ও উপযোগী। তাঁর ছোট ছোট বিষয় ভিত্তিক বইগুলো পাঠকদের কাছে শিক্ষকের মত ভূমিকা রাখে। ছোট-বড় মিলিয়ে এখন পর্যন্ত তাঁর লিখিত বই সংখ্যা ৩৬টি। তাঁর লিখিত বই সারা বিশ্বে ইসলামী আন্দোলনের পাঠকদের কাছে সমাদৃত। পাশাপাশি তিনি হাদীসগ্রন্থ, বুখারী শরীফ, মুসলিম শরীফ, আবু দাউদ শরিফ, নাসাঈ শরীফ ও রিয়াদুস সালেহীন সহ বিভিন্ন উৎস গ্রন্থ বিশুদ্ধ বাংলায় প্রকাশ করেছেন। তাঁর অনুবাদ ইসলামী সাহিত্যাঙ্গনকে করেছে সমৃদ্ধ।\nতাঁর লেখা বইগুলোর মধ্যে উল্লেখযোগ্য বই হলো- আল্লাহর দিকে আহবান, ইসলামী সংগঠন, আদর্শ মানব মুহাম্মদ (সা.), মহানবীর মহান আন্দোলন, যুগে যুগে ইসলামী জাগরণ, ইসলামী জাগরণের তিন পথিকৃত, বাংলাদেশের ইসলামের আগমন, আল্লাহর পরিচয়, দ্বীন প্রতিষ্ঠার প্রয়াস, দ্বীন প্রতিষ্ঠার সঠিক পদ্ধতি, ইসলামের সোনালী যুগ, উসমানী খিলাফতের ইতিহাস ও সাইয়েদ আবুল আ’লা মওদূদী। এছাড়া তিনি বেশ কিছু বই অনুবাদ করেছেন।- কালজয়ী আদর্শ ইসলাম (সাইয়েদ কুতুব), অনাগত মানব সভ্যতা ও ইসলাম (সাইয়েদ কুতুব), পাশ্চাত্য সভ্যতার উৎস (আবদুল হামীদ সিদ্দিকী), ইসলামী শিক্ষার মূলনীতি (অধ্যাপক খুরশীদ আহমদ) ইত্যাদি। এদিকে তিনি ইসলামিক সেন্টারের গবেষণা সেলের মাধ্যমে সমসাময়িক বিষয়ের উপর দেশে খ্যাতনাম লেখক ও বুদ্ধিজীবিদের সমন্বয়ে অসংখ্য গবেষণা পত্রিকা প্রকাশ করেছেন। দেশে-বিদেশের মানুষের কাছে সবচেয়ে পুরাতন ও ব্যতিক্রমধর্মী গবেষণা পত্রিকা ‘মাসিক পৃথিবী’ সর্বাধিক প্রচারিত ও সমাদৃত। ত্রৈমাসিক সাহিত্য পত্রিকা ‘কলম’ তাঁর অবদানের সাক্ষর হয়ে আছে। শিশু সাহিত্যের ক্ষেত্রেও তিনি রেখেছেন গুরুত্বপূর্ণ অবদান। সব মিলিয়ে তাঁর লিখিত মৌলিক গ্রন্থ-পুস্তিকা প্রায় শতাধিক। ইসলামী আন্দোলনের এই মহান দিকপাল তাঁর রচিত সাহিত্যের মাধ্যমে আমাদের মাঝে জাগরুক থাকবেন শতাব্দী থেকে শতাব্দীকাল। মুসলিম উম্মাহর জন্য তিনি হয়ে থাকবেন প্রেরণার বাতিঘর। আল্লাহভীরু নেতা জীবনের শেষ মুহুর্ত পর্যন্ত নিজের দায়িত্ব ও কর্তব্য আঞ্জাম দিয়েছিলেন অক্ষরে-অক্ষরে। তাঁর দারসুল কুরআন এবং আসহাবে রাসূলের জীবনের উপরে আলোচনা সত্যিই ছিল ব্যতিক্রম।\n২০১৩ সালের ২৭ ডিসেম্বর তাঁর ছেলের গ্রেফতারের সংবাদ শুনে তিনি হার্ট অ্যাটাক করেন। তাঁকে রাজধানীর ইবনে সিনা হাসপাতালে ভর্তি করানো হয়। দশদিন লাইফ সাপোর্টে থাকার পর ৭ জানুয়ারি ২০১৪, মঙ্গলবার রাত ১১টা ১০ মিনিটে এ নির্মোহ জ্ঞানসাধক মহান মনিবের দরবারে হাজির হন। পরদিন বাদ জোহর মিরপুর বায়তুল আমান জামে মসজিদে তাঁর জানাজা অনুষ্ঠিত হয়। জানাজায় ইমামতি করেন মরহুমের জ্যেষ্ঠ জামাতা জামায়াতে ইসলামীর নির্বাহী পরিষদ সদস্য মাওলানা আবদুল হালিম। অতঃপর মিরপুর-১১ কবরস্থানে অন্তিম শয়ানে সমাহিত করা হয় আল্লাহর এই গোলামকে।\n- বাংলাদেশ জামায়াতে ইসলামীর ওয়েবসাইট থেকে।


চীন বেসবল মেডেলস কারখানা ও উত্পাদনকারী | কিংটাই\nস্যান্ডলোটে জয়লাভ করা শীর্ষস্থানীয় পুরষ্কারের দাবি রাখে। আমাদের বেসবল মেডেলগুলি বাছাই করা সেই হোম রানের উদযাপনের দুর্দান্ত উপায়! এখানে অনেকগুলি শৈলী এবং আকার রয়েছে, যা কোনও স্বাদ এবং বাজেটের সাথে মানিয়ে নিতে পারে। প্রতিটি পদকটি সংযুক্ত ফিতাগুলির একটি বৃহত নির্বাচন কাস্টমাইজ করা সহজ চয়ন করুন এবং থেকে, কেবল কিছুটা অতিরিক্ত, ব্যক্তিগতকৃত খোদাইয়ের জন্য! সর্বদা হিসাবে, আমাদের পদকগুলি গ্যারান্টিযুক্ত দ্রুত শিপিং এবং 100% গ্রাহক সন্তুষ্টি নিয়ে আসে।\nআমাদের বেসবল মেডেলগুলি অবশ্যই আপনার খেলোয়াড়দের সাথে একটি হোম রান হওয়ার বিষয়ে নিশ্চিত! বিনামূল্যে নেকব্যান্ড এবং বিকল্পগুলির লোড। আমরা আমাদের প্রতিযোগীদের পরাজিত করেছি, এবং হাজার হাজার সন্তুষ্ট গ্রাহকদের সাথে একটি নামী পুরষ্কার প্রস্তুতকারকের সাথে ডিল করার আপনার অতিরিক্ত আস্থা রয়েছে! নীচে আমাদের বেসবল পদকগুলির বিশাল নির্বাচনটি কিনুন এবং নীচে একটি পদক নির্বাচন করে আমাদের বেসবল মেডেল পরিমাণ ছাড় ছাড় দেখুন! আমরা কিছু কাস্টম বেসবল পদক পছন্দগুলির সাথে মানসম্পন্ন বেসবল মেডেলগুলির একটি দুর্দান্ত নির্বাচন অফার করার জন্য আমাদের যথাসাধ্য চেষ্টা করেছি। আশা করি আপনি সম্মত হবেন যে আমাদের বেসবল পদক নির্বাচনগুলি উচ্চমানের এবং আপনার পুরষ্কারগুলি হোম রানের মতো দেখানোর জন্য যথেষ্ট অনন্য। আমরা বেসবল ট্রফি এবং ফলকগুলির একটি দুর্দান্ত নির্বাচনও বহন করি।\nবেসবল ফিরে এসেছে এবং আমাদের কাছে মহাকাব্যটি স্মরণে রাখতে 2020 মরসুমের জন্য বেসবল ট্রফি এবং মেডেল রয়েছে (দেরি হলে) আমাদের হোম প্লেট ফলক এবং আমাদের সর্বাধিক জনপ্রিয়, বেসবল গ্লাভ ট্রফিগুলির মধ্যে বেছে নিন। বিভিন্ন ধরণের আকার, শৈলী এবং রঙে উপলভ্য, আমাদের প্রতিটি স্টাইল এবং বাজেটের জন্য কিছু আছে এবং অবশ্যই নিখরচায় এবং সীমাহীন খোদাই করতে হবে! আপনার বেসবল ট্রফিটি আজই ব্যক্তিগতকৃত করুন এবং আমাদের কম দাম এবং পরিমাণ ছাড়ের সাথে সঞ্চয় করুন!\nআগে: সচেতনতা মেডেলগুলি\nপরবর্তী: বাস্কেটবল পদক


গুলি করে ভেঙেছিলেন ডোনার বাড়ির কাঁচ! জানুন মহারাজের ভয়ঙ্কর কীর্তির কথা - TollyGossip\nHome/Entertainment/গুলি করে ভেঙেছিলেন ডোনার বাড়ির কাঁচ! জানুন মহারাজের ভয়ঙ্কর কীর্তির কথা\n২২ গজের বাইরে দাদা একেবারেই অন্যরকম। দাদাগিরি নামক রিয়্যালিটি শো-এ এক অচেনা সৌরভ গাঙ্গুলির দেখা মেলে। নিজের ব্যক্তিগত জীবন সম্পর্কে বিশেষ কিছু আলোচনা করেন না সৌরভ। তবে সেখানে আগত প্রতিযোগিতায় জীবনের নানা কাহিনী তুলে ধরেন তিনি। এবার ছোটপর্দার রানিমা অর্থাৎ দিতিপ্রিয়া রায়ের সামনেই নিজের এক ভয়ঙ্কর কীর্তির কথা ফাঁস করে দিলেন মহারাজ। সেই কীর্তি পড়লে আপনারাও বুঝে যাবেন মহারাজ মানুষ হিসেবে কেমন?\n‘মুক্তি’ সিরিজের প্রচারে দাদাগিরির মঞ্চে হাজির হয়েছিলেন দিতিপ্রিয়া, চিত্রাঙ্গদা, অর্জুন চক্রবর্তী।খেলায়-আড্ডায়-নাচে জমে ওঠে অনুষ্ঠান। এদিন দাদাকে দিতিপ্রিয়া সটান প্রশ্ন করেন যে ছোটবেলায় মায়ের হাতে কেমন জব্দ হতেন তিনি? দিতিপ্রিয়া বলেন, এখনও দু-মাস অন্তর মায়ের হাতের মার খেয়ে ঠাণ্ডা থাকতে হয় তাঁকে। আর এমন অভিজ্ঞতা ছোটবেলায় সৌরভের হয়েছে কিনা। জবাবে সৌরভ বলেন যে তখন শুধু নয়, এখনও তাঁর মা তাঁকে দরকারে ‘ঠান্ডা’ রাখেন। তবে এখন দিতিপ্রিয়ার মতো তাঁকে আর মার খেতে হয় না।\nসৌরভ একসময় ডোনার সঙ্গে পরিচয় হওয়ার আগে তাঁর বাড়ির কাঁচ ভেঙে দেন। সৌরভ তাঁর ভাইয়ের সঙ্গে মিলে খেলনা বন্দুকের গুলিতে যত কাঁচ বসানো ছিল সব ভেঙে দেন একতরফা। সেইদিন সন্ধ্যে বেলায় মানালি ঘুরতে যাওয়ার কথা ছিল তাঁদের। গাড়িতে বসে স্টেশনের উদ্দেশ্যে রওনা দেওয়ার আগেই বাবার সামনে মহারাজের এই কীর্তির কথা ফাঁস করে দেন ডোনার বাড়ির এক বয়স্কা সদস্য। এই ঘটনা শুনে হো হো করে হেসে ওঠেন সকলেই।\nআবার পড়াশোনার মামলাতেও কম ফাঁকিবাজ ছিলেন না মহারাজ। সাত সকালে কলেজে গিয়ে গাড়িতেই ঘুমিয়ে যেতেন মায়ের চোখকে ফাঁকি দিয়ে তিনি। নিজের বাছা-বাছা কুকীর্তির কাহিনী সবই জানালেন দাদা।


সদর উপজেলা নির্বাচনে প্রার্থীতা প্রত্যাহার করলেন কাসেদ আলী – সোনার দেশ\nআপডেট: মে ২৬, ২০২২, ১০:৪৮ অপরাহ্ণ\nআগামী ১৫ জুন অনুষ্ঠিতব্য চাঁপাইনবাবগঞ্জ সদর উপজেলা পরিষদের ভাইস চেয়ারম্যান পদে উপ-নির্বাচনে প্রার্থীতা প্রত্যাহারের ঘোষণা দেন যুবলীগ নেতা কাসেদ আলী মাস্টার। তিনি প্রধানমন্ত্রী এবং দলের প্রতি শ্রদ্ধা ও ভালবাসা রেখে বৃহস্পতিবার (২৬ মে) বিকেলে জেলা আওয়ামী লীগ কার্যালয়ে আয়োজিত সংবাদ সম্মেলনের মাধ্যমে এই ঘোষণা দেন।\nতিনি আরো বলেন, বঙ্গবন্ধুর আদর্শের সৈনিক দলের প্রতি অগাধ বিশ্বাস রয়েছে। দলের যারা কান্ডারি তাদের প্রতি অকৃত্রিম শ্রদ্ধা রেখে এ সিদ্ধান্ত নেয়া। এ পদে যুবলীগ নেতা মো. তসিকুল ইসলাম বাবলু একমাত্র প্রার্থী হিসেবে থাকলেন। এর ফলে এই পদে আর অন্য কোন প্রার্থী না থাকায় একক প্রার্থী হিসেবে বিনাপ্রতিদ্বন্দ্বিতায় নির্বাচিত হওয়ার অপেক্ষায় রইলেন।\nজেলা আ.লীগের সাধারণ সম্পাদক সাবেক এমপি আব্দুল ওদুদ বলেন, সদর উপজেলা পরিষদের উপ-নির্বাচনে দলীয় প্রার্থী তসিকুল ইসলাম আর কাশেদ আলী প্রার্থী ছিলেন।\nদলের স্বার্থে কাশেদ আলী মনোনয়ন প্রত্যাহার করেছেন। সংবাদ সম্মেলনে উপস্থিত ছিলেন, জেলা পরিষদের প্রশাসক মোঃ আশরাফুল ইসলাম, সদর উপজেলা আওয়ামী লীগের সভাপতি মো. আজিজুর রহমান, সাধারণ সম্পাদক এ্যাডভোকেট মোঃ নজরুল ইসলাম, জেলা আ.লীগের যুগ্ম সম্পাদক মো. শরিফুল আলম, পৌর আওয়ামী লীগের সভাপতি অধ্যক্ষ মো. আব্দুল জলিল, সদর উপজেলা পরিষদের মহিলা ভাইস চেয়ারম্যান মোসা. নাসরিন আকতার, যুবলীগ নেতা মো. তসিকুল ইসলাম বাবলুসহ দলীয় নেতা-কর্মী। কাসেদ আলী এমন সিদ্ধান্ত নেয়ায় সাধুবাদ জানিয়ে শেষে নেতৃবৃন্দরা ফুলেল শুভেচ্ছা জানান।


প্রসেনজিৎ কি মুকুলের হাত ধরে বিজেপিতে? নায়ক-ঘনিষ্ঠদের মুখে ‘সৌজন্যে’র তত্ত্ব – Indian Express Bangla\nProsenjit Chatterjee Mukul Roy Bjp Kolkata Film Festival\nপ্রসেনজিতের ঘনিষ্ঠ মহলে কান পাতলে উঠে আসছে অন্য কথা। সূত্রের খবর, তিনি বিজেপি-তে যোগদানের বিষয়ে মুকুল রায়ের সঙ্গে বৈঠক করেছেন, এমন তথ্য নাকি সম্পূর্ণ ভুল।\nBy: IE Bangla Entertainment Desk\tKolkata Updated: August 10, 2019, 02:04:31 PM\nবেশ কয়েকদিন ধরেই শিরোনামে টলিউডের ‘ইন্ডাস্ট্রি’ অর্থাৎ প্রসেনজিৎ চট্টোপাধ্যায়। কলকাতা চলচ্চিত্র উৎসবের চেয়ারম্যান পদ থেকে নাকি অপসাধরণ করা হবে তাঁকে। কারণ, হিসাবে উঠে আসছে মুকুল রায়ের সঙ্গে ঘনিষ্ঠতা এবং আন্তর্জাতিক চলচ্চিত্র উৎসবের মিটিং-এ গড়হাজির থাকা। এর পরই দুইয়ে দুইয়ে চার করতে শুরু করেছেন অনেকেই।\nকিন্তু প্রসেনজিতের ঘনিষ্ঠ মহলে কান পাতলে উঠে আসছে অন্য কথা। সূত্রের খবর, তিনি বিজেপি-তে যোগদানের বিষয়ে মুকুল রায়ের সঙ্গে বৈঠক করেছেন, এমন তথ্য নাকি সম্পূর্ণ ভুল। সম্প্রতি একটি ব্যক্তিগত কাজে দিল্লি গিয়েছিলেন প্রসেনজিৎ। সে সময় বিমানে উঠে তিনি দেখেন মুকুল রায় তাঁর সহযাত্রী। এর পরের ঘটনা প্রসঙ্গে নায়কের ঘনিষ্ঠ মহলের বয়ান, ‘পরিচিত মানুষের সঙ্গে কথা না বলা অভদ্রতা, তাই সৌজন্য বিনিময় করেছিলেন প্রসেনজিৎ’। তাঁদের আরও দাবি, উড়ান চলাকালীন নানা বিষয়ে কথা বলেছেন তাঁরা। তবে সেদিনের আলোচনায় কোনওভাবেই রাজনৈতিক প্রসঙ্গ ছিল না। জানানো হয়েছে, ওই ফ্লাইটে আরও কয়েকজন ছিলেন এবং দিল্লি পৌঁছনোর পরে নেতা ও অভিনেতা উভয়েই নিজ নিজ গন্তব্যের উদ্দেশে পা বাড়িয়েছিলেন। এরপর থেকে মুকুল রায়ের সঙ্গে প্রসেনজিতের আর দেখাও হয়নি বলে জানাচ্ছেন তাঁরা।\nআরও পড়ুন, মুকুল রায়ের বড় স্বস্তি, গ্রেফতারি পরোয়ানা খারিজ কলকাতা হাইকোর্টে\nপ্রসেনজিৎ ঘনিষ্ঠদের এমন দাবির আগে পর্যন্ত শোনা যাচ্ছিল, নায়ক নাকি মুকুলের সঙ্গে বৈঠক করতেই দিল্লি যাত্রা করেছিলেন। এমন কথাও বলা হচ্ছে যে মুকুল রায়ের সঙ্গে ঘনিষ্ঠতার কারণেই কলকাতা চলচ্চিত্র উৎসবের কমিটি থেকে বাদ দেওয়া হয়েছে প্রসেনজিৎকে। কিন্তু, যদি তেমন কিছু হত তবে তো মুখ্যমন্ত্রী অথবা কমিটির পক্ষ থেকে কোনও আনুষ্ঠানিক চিঠি আসত প্রসেনজিতের কাছে। জানা যাচ্ছে, এখনও পর্যন্ত তেমন কোনও চিঠি পাননি নায়ক। বরং কমিটির তিনটি বৈঠকে অনুপস্থিতির কারণ হিসাবে বলা হচ্ছে, প্রথম ও দ্বিতীয় বৈঠকের দিন ‘গুমনামী’ ছবির শুটিংয়ে চলায় (প্রথমে উত্তরবঙ্গে ও পরে লখনউ-তে) আসতে পারেননি চেয়ারম্যান প্রসেনজিৎ। আর তৃতীয় মিটিংয়ের চিঠি এসে পৌঁছয় দেরিতে। ওইদিনই একটি অ্যাওয়ার্ড অনুষ্ঠানে যাওয়ার কথা ছিল নায়কের। পরে ফিরে এসে চিঠিটি দেখতে পেয়েছিলেন তিনি।\nএ বিষয়ে রাজ্যের তথ্য ও সংস্কৃতি প্রতিমন্ত্রী ইন্দ্রনীল সেনের সঙ্গে যোগাযোগ করা হলে তিনি ইন্ডিয়ান এক্সপ্রেস বাংলা-কে বলেন, ”এমন কিছু আমি শুনিনি। এ বিষয়ে আমার কোনও ধারনা নেই।”\nসরকারি চিঠি আসেনি, মন্ত্রীও বলছেন ‘আমি কিছু শুনিন’, তাহলে প্রসেনজিৎ সম্পর্কে এমন জল্পনা সামনে আসছে কী করে? অভিনেতার ঘনিষ্ঠ বৃত্ত মনে করছে, কিছু মানুষ কয়েকটি ঘটনার মধ্যে যোগসূত্র খুঁজে অকারণে রাজনৈতিক রং দিতে চাইছে। উল্লেখ্য, সম্প্রতি রোজভ্যালিকাণ্ডে ইডি তলব করে জিজ্ঞাসাবাদ করে প্রসেনজিৎকে। এরপরই সামনে আসে মুকুল রায়ের সঙ্গে তাঁর সাক্ষাতের কথা।


আশা জাগানীয়া নাট্য উৎসব আর স্বপ্ন নিয়ে বেঁচে থাকা\nপ্রথম পাতাপূর্বের সব-সংখ্যাসংখ্যা ১৩ [জুলাই-সেপ্টেম্বর'০৪]আশা জাগানীয়া নাট্য উৎসব আর স্বপ্ন নিয়ে বেঁচে থাকা\nঅন্যরকমভাবে, বলা যায় অন্য যেকোনো সময়ের চেয়ে আলাদা একটা বৈচিত্র্য নিয়ে শেষ হয়েছে ঢাকা নাট্য উৎসব। বৈচিত্র্যপূর্ণ অনেক কারণে। অনেক বড় একটা উৎসবতো বটেই, এছাড়াও এতোটা সাড়া জাগানো নাট্য উৎসব বোধকরি আর হয়নি। নতুন কিছু বিষয় ছিলো এ উৎসবে। একটি নতুন আধুনিক মঞ্চ ছিলো। সত্যিই আধুনিক, বাংলাদেশের প্রেক্ষিতে। আর ছিলো নতুন দর্শক। স্বাধীনতার পর যে দর্শক সৃষ্টি হয়েছিলো, তারপর আর এমনভাবে দর্শক সৃষ্টি হয়নি। অনেকটা, দলে নতুন কর্মী নেয়ার মতো করে নতুন দর্শকের সৃষ্টি ঘটলো যেন এবারের উৎসবে। প্রতিদিনই মিলনায়তন পূর্ণ ছিলো আর প্রায় প্রতিদিনই অনেক দর্শককে ফিরে যেতে হয়েছে নাটক না দেখার আক্ষেপ নিয়ে।\nএই যে বলা হলো নতুন দর্শক সৃষ্টি হয়েছে, ব্যাপারটা আসলে বলা উচিত নতুন দর্শকের আগমন ঘটেছে। এরা কতোদিন থিয়েটারের দর্শক হিসেবে নিজেদেরকে আলোড়িত করে, তার উপর নির্ভর করবে নতুন দর্শক আদৌ সৃষ্টি হলো কি না। কিন্তু ইতোমধ্যেই উৎসবের বিভিন্ন প্রাপ্তির ভেতর দিয়ে নাট্যমহলে একটা আশার আলো কেমন যেন উঁকি দিতে শুরু করেছে। শিল্পীমাত্রই স্বপ্নবাদী আর আশাবাদী হবে, এটাই নিয়ম। সাধারণ জনগণের সাথে তাদের এখানেই একটা বিরাট ব্যবধান। স্বপ্নবাদী আর আশাবাদী আমরা যে এই প্রথমবারের মতো হয়েছি তা কিন্তু নয়। মুক্তিযুদ্ধের পর নাট্যচর্চাটা হঠাৎ করেই বেগবান আর সৃজনশীল হয়েছে মূলত বিশাল এক স্বপ্নের কারণেই। স্বপ্নটা ছিলো আমরা আমাদের থিয়েটার করবো, দর্শনীর বিনিময়ে থিয়েটার করবো, নিজেদের মঞ্চে থিয়েটার করবো, পুরো দেশটাকে বানাবো থিয়েটার কারখানা। স্বপ্ন বাস্তবায়নের ধাপ হিসেবে মহিলা সমিতি মঞ্চ আবিষ্কার করা হলো। আবিষ্কারই বটে! শুনেছি ময়লা আবর্জনা সাফ করে, ঝাড়– দিয়ে কোনোরকমে নাট্যোপযোগী করে শুরু হয়েছিলো থিয়েটার চর্চা। অনেকের কাছ থেকেই শোনা যায় ‘সেই এক কাল ছিলো’- যা এখন ভাবাই যায় না। তারপর স্বপ্নের মঞ্চ আর হয়নি। স্বপ্নের বাস্তবায়নও আর হয়নি। নাট্যচর্চা চলতে থাকলো মূলত মহিলা সমিতি মঞ্চকে আবর্তন করেই। নিকট অতীতে আবারও স্বপ্নবাজ হয়েছিলাম আমরা। শিল্পকলা একাডেমির বড় মঞ্চটা যখন ভাঙা হয়, তখন। একটা বড় ধরনের ফিসফাস চলছিলো- মঞ্চের অভাবটা বোধহয় এদ্দিনে শেষ হলো। এতোই উত্তেজনা যে মঞ্চের কাজ শেষ হতে দেরি দেখে শিল্পকলা একাডেমি চত্তরে কৃত্রিম উপায়ে প্যান্ডেল তৈরি করেই নাট্য উৎসব করলো গ্রুপ থিয়েটার ফেডারেশান। আর সেই মঞ্চেই গলা ফাটিয়ে নাটক করে ফেললাম নাট্যকর্মীরা। নাট্য আন্দোলনের চরম প্রাপ্তি প্রায় হাতের মঠোয়- এমন বিশ্বাসও দানা বেঁধেছিলো অনেকের ভেতর। তারপর আবারো ঝিমিয়ে পড়া সংস্কৃতির আগমন। মঞ্চ নেই। সরকার মঞ্চ দিচ্ছে না। কেবল যে মঞ্চ দিচ্ছে না, তা নয়, এতো করে সরকারের কাছে অনুনয় বিনয় করা সত্বেও মহিলা সমিতি মঞ্চটাকে শীতাতপ নিয়ন্ত্রিত করে পর্যন্ত দিচ্ছে না। মঞ্চের মালিক মহিলা সমিতি, শীতাতপ নিয়ন্ত্রিত করে দিবে সরকার, আর নাটক করবে থিয়েটারওয়ালারা। কেমন যেন তালগোল পাকিয়ে ফেলার মতো ব্যাপার না? তারপরও আক্ষেপ আর আক্ষেপ! ঠিক সেই সময়ে আবারো থিয়েটারকর্মীদের মধ্যে উত্তেজনার ‘রোগ’ দেখা গেলো। শোনা গেলো গুলিস্তানে একটি ‘বিশাল দেহী’ মঞ্চ হচ্ছে। সেই মঞ্চে দশ হাতে খাওয়া যাবে আর দশ পায়ে নৃত্য করা যাবে। এই রোগ বড় ছোঁয়াচে রোগ। কেউ একজন আশাবাদী হলো তো দেখে দেখে সবাই আশাবাদী হওয়া শুরু করে। পরে একদিন আবারো ফেডারেশান নাট্য উৎসব করলো সেখানে। বিপুল উদ্দীপনায় ঢাকার নাট্যর্মীরা বিশাল আশা নিয়ে ‘সুবিশাল গুদাম ঘরে’ নাট্য উৎসব করে প্রাপ্তি অপ্রাপ্তির হিসাব মেলাতে লাগলাম।\nএকটা ব্যাপার লক্ষ্যণীয়, বিভিন্ন উৎসবকে কেন্দ্র করে বা যেকোনো কারণে, আমাদের যে নাট্যবিষয়ক সেমিনারগুলো হয়, সেখানে বক্তাদের একটা আক্ষেপ থাকে। তাঁদের অভিজ্ঞতা থেকে তাঁরা বলেন যে, পৃথিবীর বিভিন্ন দেশে থিয়েটারকে সেদেশের সরকার যেভাবে আর যে পরিমানে পৃষ্ঠপোষকতা করেন তার ছিঁটেফোঁটাও আমাদের দেশে হয় না। এবং পৃষ্ঠপোষকতা বাড়ানোর কিংবা ক্ষেত্রবিশেষে পৃষ্ঠপোষকতা শুরু করবার জন্য তাঁরা প্রায়শই সরকারের (যখন যে সরকার ক্ষমতায় আসে) সাথে কথা বলেন। গত ৩২ বছরের অভিজ্ঞতার আউটপুট হচ্ছে, এসব আবদার আর মিনতি অরণ্যে রোদন ছাড়া আর কিছুই হয়নি। কোনো ব্যাপারে যদি ৩২ বছর ধরে ‘অরণ্যে রোদন’ হওয়া সত্বেও পুনঃরোদনে নিজেদেরকে ব্যস্ত রাখি, তখন সন্দেহ জাগে এটা কি আমাদের বালক সুলভ আচরণ নাকি ‘আই ওয়াশ’?\nবিভিন্ন দেশে সেদেশের সরকার থিয়েটারকে পৃষ্ঠপোষকতা করে সেটা সত্য। কিন্তু আমাদের দেশের থিয়েটার চর্চার যে দর্শন সেই দর্শন বিবেচনায় আনলে যেকোনো সরকারই পৃষ্ঠপোষকতাতো দূরের কথা থিয়েটার চর্চাটাই বন্ধ করে দেবার চিন্তা করবে। মুক্তিযুদ্ধের পর একটি স্বাধীন দেশে স্বাধীন চিন্তা নিয়ে আমাদের নাটক শুরু হয়। স্বাধীনতার অব্যবহিত পরের কয়েক বছরে এই স্বাধীন চিন্তার সাথে সরকারের চিন্তার ফারাকটা খুব একটা চোখে পড়েনি। কিন্তু যতই দিন গড়াতে লাগলো, মুক্ত-স্বাধীন চিন্তার শৈল্পীক প্রকাশ যে অগণতান্ত্রিক সরকারের কত বিপক্ষে যেতে পারে তা প্রকট হতে লাগলো। এরই এক পর্যায়ের নাট্যচর্চা হলো আশির দশকের নাট্যচর্চা। আশির দশকের বাংলাদেশের রাজনীতি আর একই সাথে আমাদের থিয়েটার চর্চার গতিধারাটা পর্যবেক্ষণ করলে বোঝা যাবে থিয়েটার তার কতবড় শক্তি নিয়ে সরকারের প্যারালাল শক্তি হয়ে উঠেছিলো। এর আগেও দেশে রাজনৈতিক অবক্ষয় হয়েছে। তার সব তিক্ততা মিলিয়েই যেন সব নাট্যকর্মী তাদের শিল্পীত শরীর নিয়ে কোরিওগ্রাফি করে থিয়েটারের শক্তি জানান দিলো নয় দশটি বছর। শুধু কি মঞ্চনাটক? পথনাটকের বিকাশটিও তো সেই সময়েরই। সেই সময়টাকে বিচ্ছিন্ন করে দেখলে চলবে না। যদি মুক্তিযুদ্ধের দর্শনটা বুঝি, তবে বলতে হবে বাংলাদেশের থিয়েটার চর্চার মূল দর্শনটাও আসলে স্বৈরাচার বিরোধী আর স্বাধীনতাকামী- তার প্রকাশ যতই শৈল্পীক হোক না কেন। তো এমন একটা দর্শনওয়ালা গোষ্ঠীকে কোনো সরকার কেন পৃষ্ঠপোষকতা করবে? পৃথিবীর ইতিহাস কি এই বলে না যে, যেকোনো দেশেই যেকোনো শিল্পীই যখন এই ধরনের দর্শনের প্রতিনিধি হয়েছেন, তখনই তাঁর উপর থেকে সরকারের পৃষ্ঠপোষকতার ছাতাটি সরে গেছে?\nমহিলা সমিতি মঞ্চে যখন নাট্যচর্চা শুরু হয়, তখন কে ভেবেছিলো যে এই অডিটোরিয়ামটি ৩২ বছর ধরে একটি ‘আদর্শ নাট্যশালা’ হিসেবে বাংলার থিয়েটার চর্চাকে ‘বেগবান’ করে যাবে (আরও কত বছর এভাবে চলবে কে জানে!)? এখন মহিলা সমিতি যদি ভাবে (শুনেছি গাইড হাউজ কর্তৃপক্ষ এমনটি ভেবেছেন) যে, তাদের ভবনটি ভেঙে সেখানে ‘বহুতল শপিং কমপ্লেক্স কাম এপার্টমেন্ট’ তৈরি করবে, তাহলে তাদেরকে কি দোষ দেয়া যাবে? গত ৩২ বছরে ইনিয়ে বিনিয়ে কিংবা সরাসরিভাবে অনেকবারইতো তারা জানান দিয়েছে যে, আপনারা চলে যান, আপনাদের মঞ্চ আপনারা বানিয়ে নিন, আমাদেরকে আপদমুক্ত করুন। মহিলা সমিতি কি এটাও বোঝাতে চায়নি যে, থিয়েটার আর থিয়েটারওয়ালারা যেমন সমাজের কাছে দায়বদ্ধ, ঠিক তেমনি মহিলা সমিতিও সমাজের কাছে দায়বদ্ধ? তাহলে সেই দায়বদ্ধতা পূরণ করতে যে অর্থের প্রয়োজন তা যদি মঞ্চ ভাড়ায় প্রাপ্ত অর্থে না কূলোয় তবে তারা তা ভেঙে শপিং কমপ্লেক্স আর এপার্টমেন্ট নির্মাণ করতেই পারে। আমি এ্যামেচার বলে কি সে প্রফেশনাল হবে না? সে যদি বলে- ‘তুমি অধম, তাই বলিয়া আমি উত্তম হইবো না কেন?’- এর উত্তর কি আমাদের তৈরি করা আছে? এতোকিছুর পরও গ্রুপ থিয়েটার ফেডারেশান উদ্যোগ নিয়ে বেঙ্গল ফাউন্ডেশনের সহযোগিতায় মহিলা সমিতি মঞ্চটিতে তাপ নিয়ন্ত্রণের ব্যবস্থা করেছে। এখন শোনা যাচ্ছে, হল বন্টন থেকে শুরু করে হলভাড়া নির্ধারণ পুনর্নির্ধারণ সব বিষয় নিয়েই গ্রুপ থিয়েটার ফেডারেশানকর্মীগণ নাজেহাল হচ্ছেন মহিলা সমিতি কর্তৃপক্ষের কাছে।\nঠিক এমনই সময়ে শিল্পকলা একাডেমির নতুন এক্সপেরিমেন্টাল হল নিয়ে যখন আমাদেরই সম্মানিত মঞ্চকর্মীগণ আশান্বিত হন, তখন বুঝতে হয় আমরা যুক্তির মূলে না গিয়ে ভাবালুতায় আচ্ছন্ন হতে বেশি ভালোবাসি এবং আরাম বোধ করি। আমাদের নাট্যজনেরা অতি অবশ্যই সরকার ও রাষ্ট্রের মধ্যকার পার্থক্যটা বোঝেন। এইযে শিল্পকলা একাডেমি মঞ্চ, এটা যদিও জনগণের অর্থে নির্মিত, তবুও এটা রাষ্ট্রীয় সম্পত্তি নয়, এটা সরকারি সম্পত্তি। আমাদের দেশে সব রাষ্ট্রীয় সম্পত্তিই সরকারি সম্পত্তিতে রূপ নেয়। আর আগেই বলেছি আমাদের থিয়েটারের দর্শনের সাথে রাষ্ট্রের দর্শনের মিল থাকলেও সরকারের দর্শনের মিল নেই। তাই কোনো সরকারি সম্পত্তিকে নিজেদের সম্পত্তি হিসেবে বিবেচনা করে আনন্দে আপ্লুত হওয়া থিয়েটারওয়ালাদের মানায় না। মহিলা সমিতি মঞ্চ নিজেদের না, মহানগর নাট্যমঞ্চ (ওখানে এখন ফুলটাইম বিভিন্ন পেশাজীবীদের মিটিং আর দ্বিবার্ষিক- ত্রিবার্ষিক সম্মেলন অনুষ্ঠিত হয়) নিজেদের না, এমন কি অধুনা স্বপ্নের আধার এক্সপেরিমেন্টাল হলও নিজেদের না। তাহলে আমাদের নিজেদের মঞ্চ কি অধরাই থেকে যাবে? এর পিঠেই প্রশ্ন আসে, আদতেই কি আমাদের স্বপ্ন ছিলো একটি নিজস্ব মঞ্চের? যদি থাকবেই তবে আমরা প্রতিনিয়তই কেন শিল্প উদ্যোক্তাদের পৃষ্ঠপোষকতা না চেয়ে বিভিন্ন সরকারের পৃষ্ঠপোষকতার জন্য লালায়িত হলাম? আমরা কি জানি না যে, সরকার প্রতিশ্রুতির ‘ফেনসিডিল’ খাইয়ে আমাদের বিভোর রেখে সময় পার করবে? অন্যদিকে আমরা কেনইবা অন্যের মালিকানাধীন মঞ্চকে আধুনিকায়নের জন্য পৃষ্ঠপোষক জোগাড় করলাম? অন্যের জমিতে গাছ লাগানো যায়, কিন্তু সেই গাছের ফল পাড়তে গেলে সে পুলিশ ডাকবে এতো স্বাভাবিক ফিলসফি।\nযেকোনো কিছুর বাস্তবায়নেই দীর্ঘসূত্রিতার একটা নেতিবাচক প্রভাব আছে। আমাদের স্বপ্ন পূরণে (যদি সত্যিই স্বপ্নটা থেকে থাকে) চলমান দীর্ঘসূত্রিতাও এর ব্যতিক্রম নয়। স্বপ্ন পূরণের সময় পার হতে হতে যখন ৩২ বছর হয়ে যায়, তখন এই স্বপ্নটাই ক্লিশে হয়ে যায়। যেকোনো স্বপ্ন তা যতই নান্দনিক কিংবা শৈল্পীক হোক না কেন, একবার যদি ক্লিশে হয়ে যায়, তবে তা বাস্তবায়নে পুরোনো প্রজন্মকে উদ্বুদ্ধ করা বেশ জটিল রূপ ধারণ করে। আর আমাদের নিজেদের মঞ্চ নির্মাণে যদি পুরোনো প্রজন্ম, বা, যা আরেক অর্থে প্রথম প্রজন্ম, উদ্বুদ্ধ না হয়, তবে তা স্বপ্ন পূরণে এক বড় বাধা হয়ে দাঁড়াবে। তাই, আর সময় ক্ষেপণ নয়, আর অন্যের মুখাপেক্ষী হওয়া নয়। ৩২ বছরের বিভিন্ন চড়াই উৎরাইয়ের মাধ্যমে আমরা, নাট্যজনেরা, নিজেরাই কিšত্ত এখন পৃষ্ঠপোষক হওয়ার পর্যায়ে পৌঁছে গেছি। বিভিন্ন সময়ে বিভিন্ন উদ্যোগে কিন্তু ইতোমধ্যেই আমরা পৃষ্ঠপোষকতা করা শুরু করেছি। তাহলে নিজের স্বপ্ন পূরণে অন্যের পৃষ্ঠপোষকতার প্রয়োজন কেন? স্বপ্ন পূরণের ব্যর্থতার দায় এদ্দিন না হয় অন্যের ঘাড়ে দিয়েছি, এবার দেব কার ঘাড়ে? সকলের সমন্বিত নাট্য উত্তেজনায় একটি নিজেদের মঞ্চ নির্মাণে জেগে উঠতে হবে- এটাই মূল কথা। `Better late than never’- এটা কালক্ষেপণকে স্মরণ করিয়েও আশার আলো দেখাবার মতো পঙতি- এই পঙতিই এখন শেষ ভরসা।\n০৯. ০৮. ২০০৪ইং